Download Banda Aceh Kode Pos Pictures – VisitBandaAceh.com\nDownload Banda Aceh Kode Pos\nPictures. Kode pos baiturrahman kode pos banda raya kode pos jaya baru kode pos kuta alam kode pos kuta raja kode pos lueng bata kode pos meuraxa kode pos syiah kuala kode pos ulee kareng. 289 » jumlah desa + kelurahan:\nInfo Sekolah Tk Negeri 1 69936214 Kecamatan Meuraxa Kota 20banda 20aceh Provinsi Aceh from foto2.data.kemdikbud.go.id\nKota banda aceh » jumlah kota + kabupaten: Daftar provinsi / kota / kabupaten dan kecamatan / distrik serta desa / kelurahan di indonesia, laksana, lambaro skep, lamdingin, lampula / lampulo, mulia, peunayong, bitai, emperom, geuceu meunara, lamjamee. Kota banda aceh juga merupakan kota islam yang paling tua di asia tenggara, di mana kota banda aceh merupakan ibu kota dari kesultanan aceh.\nDaftar kode pos kota banda aceh, indonesia.\nDaftar provinsi / kota / kabupaten dan kecamatan / distrik di indonesia, baiturrahman, banda raya, jaya baru, kuta alam, kuta raja, lueng bata, meuraxa, syiah kuala, ulee kareng. Kode pos baiturrahman kode pos banda raya kode pos jaya baru kode pos kuta alam kode pos kuta raja kode pos lueng bata kode pos meuraxa kode pos syiah kuala kode pos ulee kareng. Sebagai pusat pemerintahan, banda aceh menjadi pusat kegiatan ekonomi, politik, sosial dan budaya. » range alokasi kode pos:\nDaftar nomor kode pos seluruh desa di kota banda aceh, provinsi aceh (per kecamatan) newer post older post home.:close 2x:.\n23111 ― 24794 » ibukota :\n258 » luas wilayah :\nMajid ibrahim, prof kel.kampung baru.\nPost Tags:\t#kode pos kuta alam banda aceh#kode pos syiah kuala banda aceh


dijual Ipad Gen 6\nTablet » Apple Aceh Utara Kab.\ntablet Advan T2E\nTablet » Advan Aceh Utara Kab.\nIpad Pro 12,9 Inchi Wifi ...\nKategori "Tablet" Aceh Utara Kab.\nHandphone Aceh Utara Kab. ,\tTablet Aceh Utara Kab.,\tAksesoris HP & Tablet Aceh Utara Kab. ,\tFotografi Aceh Utara Kab. ,\tElektronik Rumah Tangga Aceh Utara Kab. ,\tGames & Console Aceh Utara Kab. ,\tKomputer Aceh Utara Kab. ,\tLampu Aceh Utara Kab. ,\tTV & Audio, Video Aceh Utara Kab.\nKategori "Tablet" Aceh Utara Kab.:\nAcer Aceh Utara Kab. ,\tAdvan Aceh Utara Kab. ,\tApple Aceh Utara Kab. ,\tAsus Aceh Utara Kab. ,\tCross Aceh Utara Kab. ,\tEvercoss Aceh Utara Kab. ,\tHP Aceh Utara Kab. ,\tHuawei Aceh Utara Kab. ,\tIMO Aceh Utara Kab. ,\tLenovo Aceh Utara Kab. ,\tLG Aceh Utara Kab. ,\tMito Aceh Utara Kab. ,\tSamsung Aceh Utara Kab. ,\tSmartfren Aceh Utara Kab. ,\tSony Aceh Utara Kab. ,\tXiaomi Aceh Utara Kab. ,\tLain-lain Aceh Utara Kab.


Kapaloe! Abéh Jitet dan Jireulöh Jambô Ureung Meukat di Panté Mantak Tari Lé Warga - NASAJA BERITA\nHome › Aceh › nasaja › pidie › wisata\nKapaloe! Abéh Jitet dan Jireulöh Jambô Ureung Meukat di Panté Mantak Tari Lé Warga\nNasaja Berita – Sigli, Leupah gawat keujadian baroe uroe Aleuhad (8/9/2019) di Sigli rupajih. Hai nyo hai, kiban han roh, abéh lapak ureung meukat di panté Mantak Tari, Simpang Lhè, Pidie jitet dan jipeureulöh lé massa, nyakni ureung gampông nyang toe deungön panté teumpat wisata nyan.\nSeugolom trôh ureung gampông ramè-ramè ka awai na trôk ureung seukitaran 6 droe poh seutengöh nam lheuh suboh nyang jak tet lapak ureung meukat nyan. Di lapak pih ngön kayè jipeugöt, bubông ôn meuriya ,teuman kön ka paih. Lam minèt jeut keu abè neukiraju.\nNa trôk moto pemadam kebakaran lom, peulisi poh na sit katrôk u teumpat ka jitarék garéh. Police Line jikheun meunyo lam basa Inggréh. Taloe wareuna kunèng nyan.\nMeunan karap poh 9 beungöh, meutrôk teuk ureung gampông seukitaran panté nyan, lagè dari gampông Meunasah Lhèè, Gampông Kupula, dan dari gampông Pulo Gajah Maté. Na seukitaran eu 300 droe geujak. Nyang ramè ureung inöng dum. Ka cocok poh 9 geujak, kalheuh geutagun bu ngön seumanoe aneuk miet di rumoh. Meunyo awai bak nyan geujak na can karu di rumoh hana masak kuah keu Yah si Gam geuh dum.\nTrôh bak teumpat nyan, meugeuhamok teuk pu nyang na. Abéh geulhöh jambô dum. Leupah brat icaih geuh dum ureung inöng nyan. Sampé trôk bak monumen nyang meutuléh Mantak Tari pih geutakat. That kha ureung inöng Aceh neukiraju. Pantang icaih geuh, pu nyang na di keu geutakat.\n"Seubab hana lom na keuputusan dari Pemkab Pidie, makajih baroe trôh teuk ureung gampông u lokasi jak lhöh dum jambô nyan." Kheun Pak Kapolsek Simpang Lhèè, Iptu Mursal.\nWatèè ka ramè that ureung nyan, na peulisi lam kawan ji peuaman, supaya bèk abéh pu nyang na.\nSeukitaran poh 10.20 masyarakat ka geubeurangkat dum saboh sahoe lheuh jibrie peunjelasan ngön pengertian. Supaya bhaih nyoe ci musyawarah ilè beu göt sabé droe. Geujak woe ju dum, nyang hana woe kadang jak hoe laén na sit. Nyang inti jih ka geujak saboh sahoe.\nMémang bhaih wisata Pantai Mentak Tari nyan ka mulai karu karap dua buleun u likôt. Hana seuleusoe lom masalah. Bahkan warga na nyang hadang ureung jak keunan. Seubab sit ka jitham watè nyan. Alasan ureung gampông sinan jak tham, seubab le that maksit ka sagoe nyan.\nMeunan Apa baca bak Beritakini bunoe ata geutuléh lé bang Firman. Leupah kha ureung inöng tanyoe biet neukiraju nah. Nyan nyang hana meuhoe jak lé nibak uroe Minggu atawa Aleuhad atawa uroe pré laén kajeut jak mita panté laén ju. Bèk keunan. Jitet droe-droeneuh lé ureung gampông eunteuk, na pu teuh lom.\n0 Response to "Kapaloe! Abéh Jitet dan Jireulöh Jambô Ureung Meukat di Panté Mantak Tari Lé Warga "


Gata peu-im kheueh haba gata nyang sulet! Bék kheueh tapeugah haba nyang meuhina! Sabab TUHAN nyan na kheueh Po teu Allah nyang keubit áréh; nyang geupeuhakém mandum buet manusia. 1 Samuel 2:3\nGeujaweueb lé Raja Ahab, "Tajak peugah laju ubak Raja Benhadad nyan: Tantra nyang seujati lam tuboh jih ji ilée darah rasa bangga meunyoe ka lheueh jimuprang di mideuen juang, bukon sigohlom nyan." 1 Raja-Raja 20:11\nUreuëng nyang sombong teuma geuhina; dan ureuëng nyang miyueb até teuma bijaksana. Amsal 11:2\nUreuëng nyang angkoh nyang jipeuhase na kheueh dakwa-dakwi; ureuëng nyang bijaksana geutem teurimong ajaran. Amsal 13:10\nTUHAN geureuloh rumoh ureuëng nyang manyang até, teuma tanoh atra sidroe inong balée teutab geulindong. Amsal 15:25\nBanmandum ureuëng sombong geubanci lé TUHAN; Gobnyan hana geupeubiyeu awaknyan teuhinda nibak huköman. Amsal 16:5\nUreuëng sombong meuakibat ubak keuhancoran; dan keuangkohan meuakibat ubak reuloh. Amsal 16:18\nNa rot ueh nyang leumah jih sulu, teuma akhé jih rot ueh nyan teujak ubak mawöt. Amsal 16:25\nUreuëng nyang sombong teuma reubah, dan ureuëng nyang miyueb até teuma jihoreumati. Amsal 18:12\nUreuëng nyang taqwa ubak TUHAN dan jipeumiyueb droe, ureuëng nyan meuteumé bahgia, makmu dan jihoreumat lé gob. Amsal 22:4\nUreuëng sombong teuma geupeumiyueb; dan ureuëng nyang miyueb até teuma geupujoe. Amsal 29:23\nAlam raya nyoe na kheueh buet jaroe Lôn, dan banmandum nyan teupeujeuet. Teuma nyang Ulôn galak na kheueh ubak ureuëng nyang miyueb até, nyang meunyeusai keumandum desya-desya jih, nyang teumakot dan taát ubak Ulôn. Nabi Yesaya 66:2\nSabab tieb-tieb ureuëng nyang jipeumanyang droe jih teuma teupeumiyueb, sikeubiet jih ureuëng nyang jipeumiyueb droe jih teuma teupeumanyang." Lukas 14:11\nUreuëng nyang jisangka droe jih teudong ngon teugab, gét kheueh beu até-até; bék sampoe jihnyan reubah. 1 Korintus 10:12\nTeuma, meunyoe ureuëng-ureuëng nyang jipimpén lé Roh Allah, hase jih na kheueh lagée nyoe: Awaknyan saléng na gaséh sayang, awaknyan sabe lam geumbira, até awaknyan teunang, awaknyan saba dan meubudho basa, awaknyan gét ateueh ureuëng laén dan awaknyan seutia, awaknyan miyueb até, dan sabe hase jikuasa droe. Hana huköm agama nyang larang hai-hai nyang lagée nyan. Galatia 5:22,23\nBék kheueh gata peubuet sapeue lé sabab jidurong lé keupeuntengan gata keudroe, atawa keu gata peusombong droe. Nyang sikeubiet jih bah kheueh gata maséng-maséng ngon até nyang miyueb ta anggab ureuëng laén leubeh gét nibak droe keudroe. Peurati kheueh keupeuntengan ureuëng laén; bék keupeuntengan droe keudroe. Bah kheueh gata na jiwa lagée Isa Almaseh: Filipi 2:3-5\nTeuma bahpi meunan, rakhmat Allah nyang geubri keugeutanyoe leubeh teuga nibak nafeusu roh tanyoe nyan. Nyang kheueh sabab jih lam Alkitab na cit teutuléh lagée nyoe, "Allah geulawan ureuëng nyang sombong, teuma gobnyan geugaséh keu ureuëng nyang miyueb até." Yakobus 4:6\nBah kheueh gata peumiyueb droe dikeue Tuhan, deungon lagée nyan Tuhan teuma geupeumanyang gata. Yakobus 4:10\nMeunan cit teuma deungon Gata, nyang ureuëng muda. Tundok kheueh ubak ureuëng tuha. Gata banmandum harôh tapeumiyueb droe sabe peutimang deungon até nyang miyueb. Sabab lam Alkitab na teutuléh lagée nyoe, "Po teu Allah geulawan ureuëng nyang sombong, teuma geugaséh keu ureuëng nyang miyueb até." Sabab nyan, peumiyueb kheueh droe gata dimiyueb jaroe Allah nyang teuga, ngon lagée nyan Gobnyan geupeumanyang gata watée katrok watée. Seurah kheueh banmandum nyang gata khawate nyan ubak Allah, sabab Gobnyan geungieng gata. 1 Petrus 5:5-7


Doto Azharuddin: Han Neutém Duek di Rumoh, Kakeuh Prèh Lagèe di Italia - NASAJA BERITA\nDoto Azharuddin: Han Neutém Duek di Rumoh, Kakeuh Prèh Lagèe di Italia\nNasaja Berita - Banda Aceh, Direktur Rumah Sakit Umum Zainoel Abidin Banda Aceh, dr Azharuddin, geulakè bak masyarakat supaya bèk panik dan beuteutap duek di rumoh maséng-maséng. Bèk galak meurawöh keunoe keudéh bak taloe jalan atawa bak teumpat ramèe ureueng.\nNyan geusampaikan seubab sayang geuh keue masyarakat Aceh. Pu lom ka na sodroe pasien PDP nyang ka meuninggai deungön hasé laboratorium, positif Corona. Bak uroe Hamèh, 23 Maret 2020.\n“Masyarakat bèk tungang, bèk batat, neu duek di rumoh. Supaya virus nyoe leumöh keudroe. Meunuo ureueng tanyoe batat dan galak lam kawan ramè, h'an neupatéh, kakeuh ta prèh lagè di Itaila. Meuribè maté ureueng." Kheun Pak doto.\nGeupeugah lom, saat nyoe masyarakat beu saba, neukorbankan droe untuk duek i rumih meupadum minggu ukeu deungön tujuan, di virus nyan bèk sampé jiteumè duek bak geutanyoe seubagoe inang jih. Media teumpat ji duek virus. Meunurôt pak doto virus galak ji duek bak ureueng untuk peuteuga droe jih virus nyan.\n"Maka bèk sombong, bèk teukabô seubab tanyoe teuga daya tahan tubôh. Seubab ureueng nyang lagèe nyan keuh nyang seubar viruih keue ureung nyang leumöh daya tahan tubôj," kheun Pak Azharuddin.\ndr Azharuddin geuhimbau bak masyarakat beu neutém korban droe siat. Jaga kebersiah, rhah jaroe, jaga sekesahat, meunyo hana peurlè bèk teubiet rumoh. Saba. Seubab nyan keuh jinoe siat nyang paléng jeut ta pubuet.\nmengimbau masyarakat agar mau berkorban, rajin membersihkan tangan, men\n“Maka bèk le that hoe neujak, mangat bèk teupèh corona," sambông gobnyan.\nGeupeugah lom, masyarakat jinoe beu ta brie kesempatan bak paramedis untuk jipeulaku nyang paléng jroeh lam peuubat corona nyoe. Bèk sampé ta tamah ngön pu laén ilèe.\n“Bah buet ureueng nyoe ilèe siat geupeulaku pu nyang mungkén untuk pasien corona. Laén duek i rumoh,” meunan geu tôp lé Pak Azharuddin.\nApa baca berita nyan bak Acehtrend nyang geutuléh lé Hendra Keumala. Ureueng nyan geutalipun pak doto.\n0 Response to "Doto Azharuddin: Han Neutém Duek di Rumoh, Kakeuh Prèh Lagèe di Italia"


Ureuëng Ngui:Rachmat04/Pola/Saleuem teuka - Wikipèdia bahsa Acèh, ènsiklopèdia bibeuëh\nUreuëng Ngui:Rachmat04/Pola/Saleuem teuka\nSaleuem teuka ubak Wikipèdia bahsa Acèh!\nMeunyo droeneuh ban phôn trok ubak Wikipedia Bahsa Aceh, jeuet neubeuet bhaih Wikipedia dilèe.\nMeunyo neuniet neujak peuturi droeneuh, jeuet neupeuhah ôn Meusapat. Droeneuh jeuet sit neupeuturi droeneuh bak grup Facebook: Wikipèdia Bahsa Acèh.\nMeunyo neuniet teumuléh, jeuet neunguy tông abèe sigohlom neukeubah teunuléh droeneuh.\nNeubeuet sit atôran-atôran Wikipedia sigohlom neuteumuléh. Nyan nakeuh padum-padum boh atôran nyang wajéb neuteupue sigohlom neunguy Wikipedia.\nBeunantu:Asoë - ôn nyoe jeuet keu alat tulông droeneuh sigohlom neulakèe tulông bak ureueng la'én.\nBeunantu:Teumanyöng - neuteumanyöng bak ôn nyoe bhaih Wikipedia. Bak ôn nyan na dapeuta ureueng nguy nyang kayém geuteumuléh bak Wikipedia. Bèk yö neulakèe tulông bak ureueng nyan meunyoe na nyang hana neuteupeue.\nBeunantu:Cara Teumuléh bak Wikipèdia - lam ôn nyoe na cara teumuléh bak Wikipedia. Meunyoe peurlèe kamuih bahsa Acèh, na lam ôn nyan.\nNeubôh tanda jaroë watèe neuteumanyöng bak ôn marit ureueng nguy la'én atawa bak Meusapat. Neunguy tanda geulumbang 4 gö (~~~~) bak akhé teunuléh droeneuh. Tanda nyan eunteuk meugantoe jeuet keu nan droeneuh ngön uroe neutuléh nyan.\nNeubeuet keubijakan ngön tata cara lam Wikipedia.\nNeukalön sit cara teumuléh Wikipedia. Neukalön sit pakriban neupeuphôn teumuléh ôn barô ngön pakriban neuandam saboh-saboh teunuléh.\nBak ôn Wikipedia:Dapeuta ureuëng nguy nyang jeuët bahsa Acèh nyoe nakeuh dapeuta ureueng nguy nyang jeuet bahsa Acèh.\nBèk yö! Droeneuh bèk yö watèe neuteumuléh, watèe neupeugôt saboh teunuléh nyang barô, neutamah atawa neusampoh kalimah. Meunyo payah bak neubôh cingkunèk, hana peuë neubôh saré. Tapi, adak jeuët neu’ôseuha bôh.\nUreuëng urôh ngön ureueng nguy la'én akan geukalön ôn Kusuih:Neuubah barô. Asoe ôn nyan nakeuh dapeuta neuubah-neuubah barô lam Wikipedia; ngön ôn nyan bandum ureueng urôh ngön ureueng nguy akan geupeubeutôi pue-pue nyang salah lam teunuléh.\nGeurumpök nibak "https://ace.wikipedia.org/w/index.php?title=Ureuëng_Ngui:Rachmat04/Pola/Saleuem_teuka&oldid=86850"\nÔn nyoe seuneulheueh geupeusaneut bak 9 Buleuen Tujôh 2015, poh 19.49.


Dua droe ureung tuha, teungöh demo tulak HRS di Simpang Limöng, Banda Aceh, Rabu (16/12/2020). Foto/Ist.\nACEHTREND.COM,Banda Aceh- 100 droe leubeh ureung inöng tuha, agam tuha, aneuk mit ban lheuh sunat, banta seudang seureuta dara putik, didöng di Simpang Limöng, Banda Aceh, Rabu (16/12/2020) dijak peugöt demo tulak Imum Chiek Front Pembela Islam (FPI) Muhammad Rizieq Shihab atau yang kayém ditawôk HRS uléh ureueng ramè.\nDari jiôh awak demo nyan mirip that lage mahasiswa. Mandum dingui baje jas yang lage rupa jas yang kayém disôk uleh aneuk kuliah. Teuma meuban tapeuto, rupajih, ureung yang pakek ‘almamater’ kunèng, mirah, ijô dan ijô laôt, nakeuh ureung inöng tuha, agam tuha, banta seudang, dara putik. Padim – padim droe nacit aneuk mit yang ban lheuh sunat.\nAwak nyan dimat spanduk sira disurak tulak Habib Rizieq Shihab di Aceh. Meunurôt awak nyan HRS hana layak dibrie hormat kareuna kayém that peugah haba gasa.\nLam demo nyan, keutuha demo yang bôh nan droe jih Aliansi Muslim Aceh Cinta Damai, ditöt gamba HRS. Meuban dikalön uléh ureung ramè, hana dipeutrép lé. Awak demo nyan dipicrok, diyu jak woe. Untông cit, hana yang keunöng teupuk.\nYang meupah lucu, baje yang disôk uleh awak demo nyan meutrap mantöng barô. Hana lambang sapu nibak baje nyan, seulaén gamba alam mirah putéh nibak sapai.\nWate ditanyöng uléh ureung banda, so yu demo bak awak nyan, meusidroe pih hana ditém seu-ôt. Mandum dibarih sira diim droe. Teuma na sidroe ureung inöng tuha yang hana leupah tajam jak, ditume tanyöng so yu demo, gepeugah geujak keudroe demi damè Aceh.\nMeunurôt ureung peugah, demo tulak HRS di Simpang Limöng jai that yang ganjé. Seubab hana mungkén ureung Aceh tulak HRS. Pulom di masa Pilpres 2019 ureung Aceh rap mandum seupakat piléh Prabowo-Sandi lage geuyu uleh HRS dan ulama -ulama Aceh.\nNacit peundapat laén yang peugah bahwa demo nyan nakeuh setingan. Tujuan hanya untuk cok foto. Lheuh nyan peugöt laporan bahwa na keulompok di Aceh yang militan bela toleransi.\nHaba dari ureung laén lom, bahwa demo nyan tujuan jih untuk pancéng nak beungèh awak Aceh. Target beuna yang keunöng trom meupeuet droe. Meunyo sempat karue nibak teumpat nyan, maka jeut dimeukat u lua bila Aceh golom pah untuk investasi, kareuna ureung jih mantöng radikal.\nTapi nacit yang peugah, demo nyan disetting untuk peubrôk polisi dan Presiden Jokowi. Seuolah -olah nyan diyu lé rezim untuk seumale ureung Aceh di mata ureung ramé.\nNa cit yang peugah, demo tulak HRS yang that dipeumulia uléh jai ureung Aceh, tujuan akhé nak na lom isu PKI.\n“Nanggroe teungöh meuno hana tatuoh ban lé. Alah hana yang keunöng teupuk. Sangkira na, sang laén lom ujông but, ” kheun sidroe ureung yang han dibi tuléh nan jih. “Bek neutuléh nan, jameun nyoe beuo teuh, rap mandum ureung lipéh keutupong. Meunyo jikheun keutanyoe jeut, tapi meunyo takheun keujih, dijak u rumôh teuh saboh kawan. Hana dijak uroe, teunte dijak malam.”\nTags: #HeadlineBasa acehdemo tulak HRS


Wordplanet: Peumo Ba-E - Aceh Bible - Old Testament / Lamentations-\n1 Padub na seungue Yerusalem nibak saát nyoe, banda nyang dilée ramé lumpah na. Yohmasa dilée jitée meugah keu meubagoe bansa, bak saát nyoe ka jeuet lagée inong balée. Yoh masa dilée banda nyang paleng teupujoe, jinoe ka teupeujeuet lagée namiet nyang hana meuguna.\n1 TUHAN geucok tendakan lam beungéh Gobnyan, Sion habéh geutôb deungon seupôt. Keuagongan Israel nyang manyang trok u langét, ka geugeulawa u ateueh bumoe. Bak saát TUHAN meureuka, baét Gobnyan di Sion pih hana geupakoe.\n2 Tieb-tieb blang naleueng nyang na di nanggroe Yehuda, bandum geupeuhanco hana rasa wéueh. Lam beungéh Gobnyan laju geupeusak sampoe reuloh kuta-kuta nyang teulindong nanggroe nyan. Keurajeuen nyan meusajan deungon peumimpén ji geupeu rhot laju sampoe ka jeuet keuhina.\n3 Lam beungéh Gobnyan nyang hu lagée apui nyan, teunaga Israel geupeupatah. Watée geutanyoe jiseurang lé lawan, Gobnyan hán geutem tulông. Lagée apui nyang hu meubura habéh jipeuranab peue-peue nyang na, meunan kheueh TUHAN beungéh keu bandum geutanyoe.\n4 Lagée musoh, Gobnyan geulinteueng beude Geuh dan geupeukeu aneuk panah Gobnyan ateueh geutanyoe. Bandum ureuëng nyang jipeu galak até geutanyoe, habéh geupeumaté lé Gobnyan. Gobnyan geupeu hambo beungéh Geuh lagée apui hu u dalam banda Yerusalem nyoe.\n5 TUHAN ka jeuet lagée musoh; Gobnyan geuseunuét Israel sampoe reuloh. Gobnyan geupeuhanco bubena kuta meunan cit deungon meuligoe, dan geupeujai seudeh ngon inseuh keu Yehuda.\n6 Gobnyan geupeuhanco rumoh Geuh keudroe teumpat umat Geuh meusapat jak seumah Gobnyan. Gobnyan nyang peujeuet manusia tuwoe bak uroe Sabat dan uroe-uroe raya. Sabab TUHAN lumpah that beungéh, Teungku Imeum dan raja ka geutulak teuma.\n7 TUHAN geutulak miseubah Gobnyan nyang paleng suci, dan geutinggai Baét Gobnyan keudroe; geupeubiyeu musoh jipeureuloh bubena bintéh beuton gobnyan. Bak teumpat geutanyoe ilée meuiébadat dan peugot khanuri, musoh seumurak sabab ka meujaya.\n8 TUHAN ka geucok peunutôh bahwa bintéh-bintéh beuton Sion harôh teureuloh. Bintéh-bintéh beuton nyan ka geusipat, mangat banmandum hase teupeuhanco. Bintéh-bintéh beuton dan meunara-meunara, bak saát nyoe ka jeuet keu rungka banmandum.\n9 Pintoe-pintoe geureubang ka meuseubée ngon tanoh, bandum palang-palang pintoe nyan ka habéh patah; raja dan peujabat peumeurintah bandum na di teumpat nyang teuböih. Huköm TUHAN ka hana jipeurunoe le; dan nabi hana le geuteurimong wahyu nibak TUHAN.\n10 Bubena tuha-tuha peut nyang na didalam banda ka seungab keudroe sira geuduek didalam tanoh; awaknyan geutabu abée di ateueh ulée, dan geungui ija kröng tanda meuduka. Meunan cit di aneuëk-aneuëk dara jitukui ulée trok bak tanoh.\n11 Mata ulôn keumong sabab ulôn mo nyang hana piôh, jiwa lôn meurana hán ék teukira. Até lôn hanco óh lôn ngieng keuhancoran bansa; lôn ngieng aneuëk miet dan aneuëk manyak habéh pansan bak rot-rot banda.\n12 Deungon leumoh dan hék awaknyan jimo sira jilakée peunajoh dan ié jieb nibak ma jih. Lagée ureuëng nyang luka, awaknyan reubah meusumpom bak rot-rot ueh raya laju meuninggai lam pangkée ma teucinta.\n13 O, Yerusalem, banda Sion nyang teucinta, rungka-rungka reuloh gata na be laôt raya. Peu kheueh nyang jeuet ulôn peugah keu ulôn bri peulalo até? Sabab, hántom na nyang meudeurita nyang sa lagée gata. Keubit that hana nyang hase peupuléh keuadaan gata.\n14 Nyang geupeusampoe lé nabi-nabi keu gata, na kheueh seumeungéut dan sulet nyang hana teukira. Awaknyan hántom jipeugah keuhai desya gata, lé sabab nyan gata hántom meutobat. Sikeubit jih nyang jipeusampoe lé awaknyan ubak gata haba-haba nyang sulet nyang peumangat até.\n15 Bandum ureuëng nyang jijak rot nyan jipeubeub gata, sabab gata ka hanco bube nyang na. Awaknyan jiasek-asek ulée sira jipeugah, "Nyan kheueh banda nyang paleng tari, banda keubanggaan donya?"\n16 Bandum musoh gata jipandang bak muka gata deungon rasa banci, awaknyan jipeukém gata deungon deungon kém nyang meuhina. Awaknyan jipeugah, "Banda nyan ka kamoe peuhanco! Akhé jih trok cit saát jih nyang ka kamoe preh-preh!"\n17 TUHAN ka geupeubuet ancaman Gobnyan nyang yoh masa ilée ka geureuncana dan geupeuingat ubak geutanyoe. Geutanyoe geupeuhanco ngon hana rasa inseuh, dan keu musoh geubri keumeunangan. Gobnyan geupeujeuet awaknyan galak that watée jingieng geutanyoe ka rhot.\n18 He bintéh-bintéh beuton Yerusalem, teumawök kheueh ubak TUHAN! Rô kheueh ié mata lagée ié krueng nyang ile uroe ngon malam bék kheueh taiém-iém nibak tamo, sampoe badan gata jiteuka hék!\n19 Beudôh kheueh meulang-ulang simalam suntok keu takliek tarô asoe até gata ubak TUHAN. Lakée kheueh mangat Gobnyan na rasa gaséh sayang keu aneuëk-aneuëk gata nyang teungoh deuk dan pansan bak tieb-tieb rot ueh nyang meukilok.\n20 TUHAN, neungieng kheueh dan neupeurati kheueh ubak awaknyan nyang Droeneueh seksa nyan! Peu kheueh na nyang ka neupeulaku nyang lagée nyan? Ma jipajoh aneuëk droe jih nyang paleng jisayang, teungku imeum dan nabi ka jipoh lam Baét Droeneueh nyang suci.\n21 Tuha muda ka habéh maté teugageueng ateueh rot raya, aneuëk muda ngon aneuëk dara ka habéh maté bak ujong peudeueng. Bak uroe Droeneueh beungéh nyan, laju neuköh takue awaknyan hana meurasa inseuh.\n22 Droeneueh neu undang musoh-musoh nyang kamoe takot keu jipeugot khanuri nyang paleng keujam ban silingka kamoe. Awaknyan jipoh mandum nyang kamoe peulara dan nyang kamoe gaséh. Nibak uroe Droeneueh beungéh, hana meusidroe pih nyang hase jipeuplueng droe.\n1 Ulôn kheueh ureuëng nyang ka lôn rasa udeb seungsara, sabab teuginton ngon beungéh Po teu Allah.\n2 Maken jiôh ulôn teuhila u dalam seupôt nyang hana deuh sapeue.\n3 Ulôn geupoh meuleuböb-leuböb hana geupiôh, hana rasa gaséh bansipanyang uroe.\n4 Gobnyan geupeujeuet tuboh lôn ka habéh luka luhok-luhok, dan tuleueng-tuleueng ulôn ka habéh patah.\n5 Gobnyan geupeupeunoh ulôn deungon duka dan deurita.\n6 Ulôn geupaksa tinggai dalam seupôt lagée ureuëng nyang maté bak jamén ilée.\n7 Deungon beuleunggu nyang kong laju geu ikat ulôn, sampoe ka hana le rot lôn teubiet.\n8 Laju ulôn kliek lôn lakée tulông, teuma Po teu Allah hán geutem deungoe.\n9 Gobnyan laju geulinteueng rot ulôn jak deungon beuton-beuton batée.\n10 Lagée cagée meuluem Gobnyan geupreh lôn, lagée singa Gobnyan geulinteueng ulôn.\n11 Geutiyeub ulôn sampoe meusimpang bak binéh jalan, laju ulôn geuteugöm ngon geupriek-priek geutinggai sinan.\n12 Lom geureuntang busur Gobnyan, dan geupeujeuet ulôn teumpat timbak aneuk panah Gobnyan.\n13 Aneuk panah Gobnyan ka beusöt nibak tuboh lôn sampoe trok teutôb nibak jantong lôn.\n14 Si uroe seupôt ulôn jipeukém lé bandum ureuëng, dan geupeujeuet keubahan gob pansi haba.\n15 Teuma nyang phet nyang geubri keu ulôn keu peunajoh dan nyang ulôn jieb.\n16 Muka ulôn geupreu-preu ubak tanoh, dan gigo ulôn geu antôk ubak batée sampoe patah.\n17 Ka treb that hántom lôn rasa udeb seujahteura; katuwoe ulôn pakriban udeb bahgia.\n18 Nibak ulôn ka hana le meusyeuhu, Gadôh kheueh harapan ulôn ubak TUHAN.\n19 Ulôn pike keuhai meurawöh dan keuhai nyang malang lagée lôn jieb ié tuba nyang lumpah that phet.\n20 Hana putôh-putôh hai nyan ulôn pike, sampoe baten ulôn ka teuteugon hana meuguna.\n21 Bahpi meunan harapan ulôn jibeudôh lom, watée lôn ingat hai nyoe:\n22 Geunaséh TUHAN keukai abadi, rakhmat Gobnyan hántom na habéh,\n23 sabe barô tieb-tieb beungoh keubit that TUHAN seutia lagoena!\n24 TUHAN na kheueh hareuta ulôn hana nyang laén. Sabab nyan kheueh, ulôn meuharab ubak Gobnyan.\n25 TUHAN gét that keu ureuëng nyang meuharab ubak Gobnyan, dan ubak ureuëng nyang mita Gobnyan.\n26 Lé sababnyan, bah kheueh tanyoe preh deungon teunang sampoe TUHAN trok geujak bri peutulôngan;\n27 bah kheueh tanyoe meurunoe jeuet keutabah bak watée geutanyoe mantong muda.\n28 Watée TUHAN geubri peundeuritaan, bah kheueh geutanyoe taduek keudroe deungon seungab.\n29 Bah kheueh geutanyoe ta peumiyueb droe dan meunyeurah, sabab mungken harapan mantong na.\n30 Bahpi jitampa dan jirapa, bah kheueh banmandum nyan tanyoe teurimong.\n31 Sabab, TUHAN hana geutulak geutanyoe siumu masa.\n32 Óh ka lheueh Gobnyan geubri peundeuritaan, nibak gobnyan pih na gaséh sayang, sabab Gobnyan teutab geugaséh keu geutanyoe deungon geunaséh nyang hana bataih.\n33 Gobnyan hana deungon rila até geupeubiyeu geutanyoe meudeurita dan seudeh.\n34 Meunyoe jiwa geutanyoe teuteugon didalam glab,\n35 Meunyoe geutanyoe gadôh hak nyang geubri lé TUHAN,\n36 sabab keuadelan geuputa balék, pasti kheueh TUHAN geuteupeue dan geupeurati.\n37 Meunyoe TUHAN hana geugalak keu sapeue-sapeue, pasti manusia hana hase jipeugét sapeue keu nyan.\n38 Gét dan brok teutab jipeujak na kheueh ateueh peurintah TUHAN.\n39 Pakon manusia harôh apoh apah meunyoe jihnyan teuhuköm sabab desya-desya jih keudroe?\n40 Bah kheueh geutanyoe tatilek udeb geutanyoe, dan tawoe bak TUHAN Allah di dalam syeuruga. Jak kheueh geutanyoe ta peuhah até dan meudoá,\n42 "Kamoe meudesya dan beurontak ubak Droeneueh, ya TUHAN, dan Droeneueh hán neubri keuamphonan.\n43 Kamoe Droeneueh peulet Droeneueh poh maté, gaséh sayang ka teusöm lam beungéh Droeneueh.\n44 Meureuka Droeneueh lagée awan nyang teubai that sampoe hana hase jilhob lé doá-doá kamoe.\n45 Kamoe ka neupeujeuet lagée brôh nyang hana meuguna nibak mata bansigom donya.\n46 Kamoe jihina lé bandum musoh dan jipeukém-peukém kamoe;\n47 Kamoe ka keunong lé keuceulakaan dan keuhancoran, dan udeb lam bahya dan teumakot nyang hán teukira.\n48 Ié mata lôn ji ile lagée ié krueng sabab bansa ulôn ka habéh hanco.\n49 Ulôn teuma lôn mo hana piôh-piôh,\n50 sampoe Droeneueh, ya TUHAN di syeuruga, neungieng kamoe.\n51 Até ulôn ka jeuet keuseudeh kamoe ngieng naséb ureuëng inong di banda kamoe.\n52 Lagée cicém, ulôn jitiyeub lé musoh nyang hana keudaléeh neubanci ulôn.\n53 U dalam mon nyang tô kreng, awaknyan jitiek ulôn udeb-udeb laju jiseubée ulôn ngon aneuk batée.\n54 Ié ji-ék sampoe trok bak ulée lôn, dan ulôn pike, -- 'Habéh kheueh riwayat lôn!'\n55 Ya TUHAN, ulôn meulakée ubak Droeneueh, nibak tuwie mon nyang lhok nyan.\n56 Ulôn meuharab nyang that-that bék kheueh neusumpai geulinyueng Droeneueh keu nyang ulôn lakée mangat Droeneueh neutulông ulôn. Dan doá ulôn Droeneueh deungoe, dan Droeneueh teuka neujak peutoe; Droeneueh neupeugah, 'Bék yo.'\n58 Droeneueh teuka neupeujuang peukara ulôn, ya TUHAN, nyawöng ulôn ka Droeneueh peuseulamat.\n59 Droeneueh neungieng buet nyang jeuhet nyang jipeubuet ateueh ulôn, reuncana jeuhet musoh nyang banci ulôn. Sabab nyan, ya TUHAN, neubila kheueh peukara ulôn.\n61 Droeneueh, TUHAN, neudeungoe ulôn jihina; Droeneueh neuteupeue bandum reuncana awaknyan.\n62 Awaknyan jipeubiyeu ulôn siuroe seupôt. keu jipeuceulaka ulôn, awaknyan jipeugét reuncana nyang kutoe.\n63 Phon beungoh trok án malam, ulôn jipeujeuet keubarang nyang jipeukém.\n64 Huköm kheueh awaknyan, nyang sisuai deungon buet jih, ya TUHAN.\n65 Kutok kheueh awaknyan, dan neupeubiyeu kheueh awaknyan tinggai dalam keuadaan putôh asa.\n66 Peulét kheueh dan peubinasa kheueh awaknyan banmandum sampoe awaknyan teusampôh habéh lam donya."\n1 Méuh nyang hu muble-ble ka jeuet keu mala batée-batée Baét Allah ka meutabu bak rot ueh raya.\n2 Yoh masa ilée peumuda remaja banda Sion lagée méuh nyang meuhái yuem, teuma bak saát nyoe ka jipeujeuet lagée beujana tanoh nyang hana hareuga.\n3 Seudangkan, nang srigala jipeumom aneuëk-aneuëk jih teuma umat ulôn keujam that lagée cicém unta nyang lheueh di padang.\n4 Aneuëk-aneuëk manyak nyang hana teubri mom, sampoe maté sabab ka glaih. Aneuëk-aneuëk manyak jilakée makheun, teuma hana ureuëng nyang jitem bri.\n5 Awaknyan nyang ka lazém jimakheun peunajoh nyang mangat-mangat, dan udeb lam keumeuwahán, jinoe jimeuéue jijakmita peunajoh dalam sinamon blôh, dan maté deuk teugageueng bak rot-rot ueh raya.\n6 Umat ulôn ka geuhuköm leubeh brat nibak peunduduek Sodom nyang lam sikréb mata hanco lé jaroe Po teu Allah deungon hana tindakan manusia.\n7 Yoh masa ilée bubena peumimpén kamoe na kheueh gleh-gleh lagée gapeueh nyang putéh beureuseh. Awaknyan teugab dan teuga, seugar bugar dan seuhat-seuhat.\n8 Teuma bak saát nyoe muka awaknyan leubeh itam nibak jeulaga habéh teugageueng bak rot ueh raya hana meusidroe manusia pih nyang na jituri. Kulét awaknyan ka habéh krot nibak tuleueng-tuleueng, lagée kayée nyang tô kreng hana meuguna.\n9 Awaknyan seungsara dan maté bacut-bacut, sabab mubacut pih ka hana le peunajoh nyang teukeubah; nyang maté dimideuen prang, leubeh meu-untông nibak nyang maté sabab keunong deuk.\n10 Keubit that yo teumakot ngon gli beuncana nyan nyang rhot ateueh umat lôn sampoe ma-ma nyang até geuh leumoh geureuboh aneuëk droe geuh keudroe mangat na meuasoe pruet.\n11 TUHAN geupeuteuka beungéh Gobnyan dan geutot banda Sion sampoe rata deungon tanoh.\n12 Di lamkawan raja-raja dan peunduduek donya hana meusidroe pih nyang peucaya bahwa pintoe-pintoe geureubang Yerusalem hase jitamong lé musoh dumna.\n13 Teuma bandum nyan ka teujadi, sabab desya bubena teungku imeum dan nabi-nabi. Awaknyan ka jisintong darah, nibak ureuëng nyang hana meusalah.\n14 Lagée ureuëng buta nyang meuwot-wot bak rot ueh raya meunan kheueh peumimpén-peumimpén banda Yerusalem. Peukayan awaknyan kutoe keunong darah sampoe hana meusidroe pih nyang tem jakmat awaknyan.\n15 Ureuëng laén jipeugah, "Wéueh nibak teumpat nyoe! Gata najih, bék tamat kamoe!" Dan jijak kheueh awaknyan dan jimeurawoh bak saboh bansa bak bansa nyang laén, teuma hán jibri tinggai teutab lé soe mantong.\n16 TUHAN hana le geupakoe umat Geuh keudroe; Gobnyan keudroe nyang peucrebre awaknyan dan geupeujeuet teungku-teungku imeum hana le jihareuga; dumna peumimpén hana le nyang gaséh.\n17 Mata kamoe ka kamoe pandang, kamoe preh bantuan nyang hántom na teuka. Nyang kamoe harab peutulôngan saboh bansa, nyang seubeuna jih hana jeuet geubri sapeue.\n18 Kamoe hana hase kamoe teubiet ubak rot raya, sabab sabe ji luem lé lawan. Seuneuleuh udeb kamoe karab sileumpah, sabab uroe-uroe udeb kamoe ka geunab.\n19 Ureuëng-ureuëng nyang peucrok kamoe bagaih lumpah na jiôh leubeh bagaih nibak cicém siwah po. Awaknyan jitiyeub kamoe di gunong, dan jilinteueng kamoe di padang pasi.\n20 Awaknyan jidrob raja nyang geupiléh lé TUHAN, ureuëng nyang kamoe peubangga sibagoe nyang geubri udeb, dan nyang peupayong teuhadab lawan.\n21 He bansa Edom dan Us, takém laju, meugeumbira kheueh, teungoh mantong jeuet tapeugeumbira! Bala teuma teuka cit ateueh gata dan sabab ka mabök gata peulon droe keudroe gata.\n22 Sion ka jipeubuet huköman ateueh jih nyan ateueh desya-desya nyang ka jipeubuet; jinoe kamoe hana geupeubiyeu lé TUHAN dan hana geuba le ubak teumpat nyang teuböih. Teuma gata, he Edom, geuhuköm lé TUHAN. Desya-desya gata teusalob bubena nyang na.\n1 Ingat kheueh, ya TUHAN, peue nyang teujadi di ateueh kamoe, Neungieng kheueh kamoe nyang hina.\n2 Hareuta waresan kamoe rhot lam jaroe ureuëng laén, rumoh-rumoh kamoe ka jiduek lé ureuëng aséng.\n3 Ureuëng syiek kamoe ka jipoh lé musoh; saátnyoe ma kamoe ka jeuet keu inong balée, dan kamoe ka jeuet keu aneuëk piatu nyang hana le du.\n4 Ié jieb dan kayée apui harôh kamoe bloe.\n5 Lagée beulatang, kamoe jipaksa keureuja brat, kamoe hék, hana jibri watée keu meureuhat.\n6 Kamoe jak geumadée u nanggroe Meusé, kamoe lakée peunajoh di Asyur.\n7 Indatu kamoe ka meudesya, jinoe awaknyan ka hana le; teuma kamoe harôh meudeurita, sabab desya-desya awaknyan.\n8 Kamoe jipeurintah lé ureuëng-ureuëng nyang hana leubeh nibak namiet; hana nyang meukuasa jipeulheuh kamoe nibak awaknyan.\n9 Di luwa banda, ureuëng peumaté gob meuwot-wot ban saboh nyan; nyawöng kamoe teuancam watée kamoe teubiet jak mita peunajoh.\n10 Kamoe meudeurita sabab ka deuk, seuhingga kulét kamoe seu uém lagée ngeue apui.\n11 Ureuëng-ureuëng inong nyang na di Sion ka jipeukosa, aneuëk-aneuëk dara jinoda di gampông-gampông Yehuda.\n12 Peumimpén-peumimpén kamoe jidrob dan jigantung, ureuëng-ureuëng tuha kamoe ka hana le jisanjong.\n13 Ureuëng-ureuëng muda kamoe jipaksa jakmeubuet bak teumpat geumileng, aneuëk-aneuëk agam kamoe teuginton deungon geunulam kayée sampoe pansan.\n14 Ureuëng tuha-tuha hana le meugumpôi bak babah pintoe geureubang banda, su musik hana le teudeungoe lamkawan ureuëng muda.\n15 Kamoe ka gadôh keubahgiaan; tari ngon likak ka meu ubah jeuet meukabong nyang duka.\n16 Keubanggaan kamoe ka hana le, kamoe ceulaka sabab ka meudesya.\n17 Gunong Sion ka seungue dan ka jitinggai le gob; disinan asée uteuen meuraja lela. Sabab nyan até kamoe reumok dan hanco, laju kamoe mo ba-e sampoe mata keumalon kamoe ka jeuet keu sapu.\n19 Teuma Droeneueh, ya TUHAN, teutab meukuasa, Droeneueh nyang mat peurintah siumu masa.\n20 Ék kheueh patot neutinggai kamoe treb that-that? Peu kheueh mungken neutuwoe bak kamoe siumu masa?\n21 Ya TUHAN, neuba kheueh kamoe meugisa ubak Droeneueh; kamoe meungwoe ubak Droeneueh! Neupeupuléh kheueh keuadaan kamoe lagée awaiphon.\n22 Atawa ka neuböih kamoe hán neupeuduli le? Hana meubataih beungéh Droeneueh keu kamoe?


Ka Mugreb – Jak Tamita Peng\nNyan yang golom toet broeh kameng kajeut jam kita geuleupak ngon seunuang laju. Kajeut jak peuget broeh kameng atawa broeh lumo. Bek le peulalo dro. Meunyo hana geuleupak kalon ju pupu yang na. Oen geurusong pih jeut. Meunyo jameun ureung tuha geupeuget broeh lumo non seukeum. Teuman jino pat tajak mita seukeum lom.\nNyang yang golom bi empeun manok pih kajeut jak kalon laju pupu yang na. Puna pade soh atawa lhok lawok ju keu eumpeun manok atawa empeun itek. Bek le peuseulo dro. siat teuk kamugreb ka han deuh takalon le.\nNyan yang inong-inong kajeut jak pinah ija-ija bak uro. Bek peumada inan lam uro sabe, enteuk bulut lom keunong ie embon. Meunyo hana thoe singeh jeut ta ade lom. Pokok jih jak pinah ile bek le inan.\nNyan jeunila di rumoh kajeut top. Kajeut jak kalen ubat-ubat jamok pukana. Meunyo golom kajeut jak blo laju beubagah.


Universitas Syaih Kuala Banda Aceh in Indonesia\nUniversitas Syaih Kuala Banda Aceh in , Indonesia\nUniversitas Syaih Kuala Banda Aceh in - Indonesia. Here you will find Information on the Universitas Syaih Kuala Banda Aceh in - Indonesia. For information on admission, please contact the Universitas Syaih Kuala Banda Aceh directly or visit the official website of the university.\nUniversitas Syaih Kuala Banda Aceh is a university located in the city of in the country of Indonesia.\nFor information on available university courses, area of studies, tuition fees, admission, facilities and services please contact the Universitas Syaih Kuala Banda Aceh directly or visit the official website of the university Universitas Syaih Kuala Banda Aceh\nPlease contact the Universitas Syaih Kuala Banda Aceh directly or visit the official website of the university.\nHotels near Universitas Syaih Kuala Banda Aceh in , Indonesia


Meuih - Howling Pixel\nLam bahsa Acèh emas geukheun meuih. Meuih nyan seureng geupeuget keu ayeuen ureueng inong di Acèh.\nKalong meuih. Milék Musium Larco di Lima, Peru.\nAyeuen nakeuh seuneungui ureueng inöng, miesue keu aneuk dara ngon keu aneuk miet, nyang geupeugèt nibak meuih, pirak atawa suasa. Ayeuen geungui mangat dhiet seuneungui, mangat jroh rupa.\nKawan Meuih nakeuh saboh keurajeun jameun dilee di wilayah Rusia, Ierupa Timu, ngon Asia Teungoh jinoe.\nRusia (Fèderasi Rusia) nakeuh saboh nanggroe nyang teuleuëng luwah di timu Iërupa trôk u ateueh Asia (ateueh Eurasia). Nanggroë Rusia nakeuh nanggroë republik fèderal semi-prèsidènsil nyang subjèk-subjèk fèderaljih na 83 boh. Rusia meuceuë ngon nanggroë Norwègia, Finlandia, Èstonia, Latvia, Lithuania, Polandia (deungon Oblast Kaliningrad), Bèlarusia, Ukraina, Georgia, Azèrbaijan, Kazakhstan, China, Mongolia ngon Korèa Barôh.\nRusia meuceuë wilayah la’ôt ngon Jeupun (La’ôt Okhotsk) ngön Amirika Carékat (Seulat Bering). Ngon luwah wilayah 17.075.400 km², Rusia nakeuh nanggroë nyang paléng rayek di donya. Wilayahjih leubèh kureuëng bubé duwa go Rèpublik Rakyat Cina, Kanada, atawa Amirika Carékat. Rakyatjih nyang meubileuëng 142 juta droe nakeuh nyang keu sikureuëng rame di donya. Wilayah watèëjih na 11 boh. Rusia nakeuh nanggroe ngon wilayah uteuën paléng rayék, ngon tasék-tasékjih meu’asoë ¼ ië jeureunèh donya.\nDilèë nanggroë nyoë nakeuh nanggroë dalam Uni Soviet nyang paléng luwah. Rusia nakeuh ahli waréh tiji Uni Soviet ngon geuwaréh 50% beunileueng ureuëng duëk, 2/3 luwah wilayah, ngon leubèh kureuëng 50% pangkai èkonomi ngon seunyatajih. Jinoë Rusia teungoh jioseuha mangat jipeujeuet droëjih keu nanggroë meukuwasa lom. Beuthat Rusia nakeuh nanggroë peunténg, sipheuetjih mantong meuji’ôh bida ngon Uni Soviet dilèë.


ABU MUDI : LON KEUBAH TOKO, KEUNOE JAK MEUKAT BAK GAKI LIMÖNG - NASAJA BERITA\nHome › abu mudi › Aceh › agama › tastafi\nABU MUDI : LON KEUBAH TOKO, KEUNOE JAK MEUKAT BAK GAKI LIMÖNG\nMonday, August 6, 2018 3 Comments Edit\nNasaja Berita — Banda Aceh, Abu Mudi sidroe ulama rayek di Aceh dari Dayah MUDI Mesra Samalanga, tiep malam Sabtu nibak awai buleun sabee neu seumeubeut di Mesjid Raya Baiturrahman Banda Aceh.\nBiasa jih lam neubeut, Abu neu seumeubeut kita Siyarussalikin. Meuseubab lam kitab nyan, ka komplit disinan kajian tauhid, tasawuf dan fiqh.\nBak malam Sabtu baroe tanggai 3 Agustus, Abu neu seumeubeut Kitab Sabilal Muhtadin lit-Tafaqquh fi Amrid-din, keunarang Syekh Muhammad Arsyad al-Banjari (Edited). Meuseubab keurana karap uroe Raya Haji, Abu khusus neucok bhah Kurbeun. Ken bhah Haji. Seubab meunyoe bhah Haji, keu ureung ka jak (jinoe ka masa ureung ek haji beurangkat). Maka Abu neu cok bhah kurbeun keu ureung nyang tinggai di nanggroe.\nLam majeulih beut, Abu neupeuingat bahwasajih, ibadah kurbeun nyoe raya that pahala, dan pun brat that peudeh binasa meunyoe ta tinggai. Abu neu kutip saboh hadih Nabi, nyang bahwa soe nyang hana kurbeun nibak uroe Raya Haji, bagi nyang na keumudahan, akan matee lam Yahudi atawa Nasrani. Nan dum brat bahaya meunyoe ta peu eleh ibadah kurbeun. Dan ibadah kurbeun nyoe ken siumu udeo si gö. Tapi tiep thon.\nAbu juga neupeugah nyang bahwa lam kurbeun sep that ka neu ato le para ulama nyang awai-awai kiban cara seumeusi dan kiban watee nyang get ta seumeusi sampe abeh bhah kurbeun ka jeulaih.\nTeuma, lam masa ureung teumanyong lam beut. Na saboh jawaban dari Abu nyang cukop meukeunong, perihal bhah jak beut. Seubab na sidroe jama'ah nyang tanyoeng, "Pu keuh deungon kamoe beut sibuleun si ge bak Abu, cuma meuduk meu deungo surah, hana meujak troh u Dayah, Abu ka neu kira kamoe keu murid..?" Abu neu jaweub, "Meunyoe ureung droeneuh neu kira lon keu guree, maka ureung droeneuh ka otomatis jeu keu murid bagi ulon".\nLeubeh nibak nyan, Abu geu sampaikan saboh hai. Yaitu, Abu neujak keunoe u Banda jak seumeubeut jama'ah. Peurseh lagee ureung meukat meuh intan permata bak gaki limong. Meukat di miyup payong. Padahai toko leupah that raya sideh di Samalanga. Meu ribe ureung troh jak beut. Meuseubab Abu sayang keu jama'ah nyang na di Banda, maka Abu neu sedia watee, neujak peurnoe umat, keu khadam ilme dan dakwah ubee nyang Abu mampu.\nBahkan ken cuma di Aceh. Seuningoh jih nibak uroe Sabtu, Abu teurbang u Batam, neujak "meukat" keu ureung Aceh di Batam. Neu jak peuturi dan peutrang ilme agama.\nApa Raban, Polem Deurih dan Apa Dolah sama-sama rh'am bulee bak meudeungö haba kiasan Abu nyang lagee nyan. Meuseubab, dum nan ka Abu neutem jak "meukat" di miyup payong. Kamoe manteng beuö meujak, hana meuboh yum keu Abu. Meuna meutan, jan nyang mangat asoe dan teumon bu sagai meujak.\nSeumoga Abu, Allah brie panyang umu, sihat badan dan beurkah udep donya akhirat.\n3 Responses to "ABU MUDI : LON KEUBAH TOKO, KEUNOE JAK MEUKAT BAK GAKI LIMÖNG"\nIbnu Mujahid August 7, 2018 at 7:53 AM\nSaboh tulisan yang bereh dan mantap..\nUnknown August 7, 2018 at 2:08 PM\nSagoe Tunong August 15, 2018 at 12:21 PM\nBereh chit blog bahasa aceh yayaya mantap !! Bek tue sige2 neu buka na beurita update disinan teurimong geunaseh :)


Lage Lam Phelem, Lagak That Tutu Gantung Wareuna-Wareuni di Mila, Pidie - NASAJA BERITA\nHome › Aceh › nasaja › pidie › tutu gantung warna-warni › wisata\nLage Lam Phelem, Lagak That Tutu Gantung Wareuna-Wareuni di Mila, Pidie\nNasaja Berita – Pidie, Kop bereh lagoe ka di Pidie, ka mulai kreatif lom ureung. Nyoe kalinyoe berita santai mantong, hanjeut tegang-tegang that. Mangat bek kreuh that urat taku neukiraju. Seubab biasa ka le bhah peulitek.\nKalinyoe berita dari gampong Dayah Andeue, Kecamatan Mila, Pidie. Meunurot info dari Pak Sekdes, Pak Hasmidi, atawa nyang seureng ji meuhei Barilgo. Nan ka lagee nan awak meu'en phelem mafia Mexico keudeh neukiraju. Beurtoh reman nan. Awak Aceh sit hana pu hireuen keu nan, abeh macam dum kiraju.\nGampong Dayah Andeue meunyoe meunurot haba dari Pak Sekdes sit bereh neukiraju. Hai Sekdes peugah bereh, pu lom teuman. Le boh rambot sagoe nyan. Sang jeut Apa jak si ge-ge, watee musem. Kadang geubrie le Pak Sekdes meu dua boh eumpang, ka sep ta pajoh si minggu ngen Da Mulah sinoe di Kutaraja. Gampong Dayah Andeu roh lam gampong percontohan thon 2018 baroe.\nGampong Dayah Andeue mantong le situs bersejarah meunurot haba Pak Sekdes, sampe meulasah meusejarah masa dile. Teuman hana roh Apa tanyong, sejarah kiban. Nyang bereh that kalinyoe, na titi gantung ata thon Jiem jameun. geupeugah ka na mulai abad keu-8. hana pu neu bayang, golom meupat teuh pih di geutanyoe neukiraju.\nThon 2016 baroesa ka lheuh ji renovasi le Tentara Manunggal Masuk Desa (TMMD) Reguler ke – 97, aleh pu pih di TMMD nyan Apa hana get meuphom sit. Tutu nyan baroesa ka ji cet ngon leupah lagak, ka meu warna-warni. Ukuran meunyoe ta dong poto hinan sit ka meuhie di luwa nanggroe ju. Lagee di India, biasa Apa nonton phelem Shah Rukh Khan na meunan-meunan.\nBaroe ka geupeusijuek le Teungku Imuem, leupah lagak ju hie tutu. Ka meuwarna-warni. Teuman si pu sagai peusan Apa keu ureung nyang lewat tutu nyan, bek trep-trep that neu piyoh neujak dong poto sinan. Ka han leupah gob lewat eunteuk. hana meupat-pat ka keunong teunak. Han ek ta peuteupat h"iem neukiraju. Kadang na ureung meukarat, saket ek atawa ciret. Tok gara-gara tanyoe, meutheun ek gob. Kon ka hana meupu cap ju.\nWate suntok that ulee teuh jeut ta jak keunan sang bak hie. Tapi watee musem boh rambot, mangat meusige jak ju. Ta pajoh boh rambot ateuh tutu sira ta poto-poto. Asai bek jak beh kulet keunan lam krueng nyan. Leumah that hana punoh akai teuh. Meunan sit meunyoe malam, aleh ek na panyoet atawa lampu hom. Meunyoe peungeuh buleun sang beurtoh lagak. Sira ta santai, ta tarek rukok meu dua bak, dang-dang ta woe u rumoh, ta peukaru Ma Sinyak. Nasaja kiraju.\n0 Response to "Lage Lam Phelem, Lagak That Tutu Gantung Wareuna-Wareuni di Mila, Pidie"


Pakaian Wanita Online & Pakaian Wanita Murah di provinsi Aceh D.I. - OLX.co.id\nTas Wanita Tote Impor\nFashion Wanita » Tas & Dompet Aceh Barat Daya Kab.\nKategori "Fashion Wanita" Aceh Barat Daya Kab.\nFashion Wanita Aceh Barat Daya Kab.,\tFashion Pria Aceh Barat Daya Kab. ,\tJam Tangan Aceh Barat Daya Kab. ,\tPakaian Olahraga Aceh Barat Daya Kab. ,\tPerhiasan Aceh Barat Daya Kab. ,\tMake Up & Parfum Aceh Barat Daya Kab. ,\tTerapi & Pengobatan Aceh Barat Daya Kab. ,\tPerawatan Aceh Barat Daya Kab. ,\tNutrisi & Suplemen Aceh Barat Daya Kab. ,\tLainnya Aceh Barat Daya Kab.\nKategori "Fashion Wanita" Aceh Barat Daya Kab.:\nAtasan Aceh Barat Daya Kab. ,\tCelana Aceh Barat Daya Kab. ,\tRok Aceh Barat Daya Kab. ,\tBusana Muslim Aceh Barat Daya Kab. ,\tDress Aceh Barat Daya Kab. ,\tKebaya Aceh Barat Daya Kab. ,\tBaju Tidur Aceh Barat Daya Kab. ,\tBaju Hamil Aceh Barat Daya Kab. ,\tPakaian Dalam Aceh Barat Daya Kab. ,\tSepatu & Sandal Aceh Barat Daya Kab. ,\tTas & Dompet Aceh Barat Daya Kab. ,\tAksesoris Aceh Barat Daya Kab.


Roma 16 (ACEH)\n<< Roma 16 >>\n1Ulôn keuneuk peuturi syedara tanyoe bak gata, nan jih Febe. Geuhnyan geubantu jeumaáh di Kengkrea.\n2Teurimong kheueh jihnyan sibagoe sidroe umat Tuhan. Keubiet lagée nyan kheueh ureuëng-ureuëng nyang meuiman ubak Allah harôh jiteurimong sidroe ngon nyang laén. Tulông kheueh jihnyan, meunyoe ureuëngnyoe jipeureulée gata bantu, sabab jihnyoe ka jai that jibantu ureuëng laén meunan cit ngon ulôn ka lheueh jibantu.\n3Peutrok kheueh saleuem ulôn keu Priskila dan Akwila, sahabat-sahabat lôn nyang meusajan-sajan kamoe mubuet keu Isa.\n4Awaknyan karab maté sabab jipeuseulamat ulôn. Ulôn lakée teurimong gaséh bak awaknyan !!-- dan kon ulôn mantong, teuma mandum jeumaáh bansa laén nyang kon ureuëng Yahudi meuteurimong gaséh cit keuawaknyan.\n5Meunan cit peutrok kheueh saleuem ulôn keujeumaáh nyang meugumpôi di rumoh awaknyan. Saleuem keu Epenetus nyang ulôn gaséh. Gobnyan kheueh ureuëng nyang phon-phon that meuiman keu Almaseh di daerah Asia.\n6Meunan cit saleuem ulôn keu Maryam. Gobnyan ka jimubuet biet-biet that sunggoh keu gata.\n7Meunan cit peutrok kheueh saleuem ulôn keu Andronikus dan Yunias. Awaknyan saboh sukée bansa ngon ulôn dan ka lheueh jitamong lam glab meusajan-sajan ngon lôn. Sigohlom lôn meuiman ubak Almaseh, awaknyan ka leubeh ilée jimeuiman. Awaknyan meugah that nibak rasui-rasui.\n8Saleuem lon keu Ampliatus, nyang ulôn gaséh sabab jihnyan meusajan-sajan ngon ulôn ka meusaboh ngon Tuhan.\n9Peutrok teuma horeumat ulôn keu Urbanus, sahabat tanyoe nyang jimubuet meusajan-sajan ngon tanyoe keu Almaseh. Meunan cit horeumat ulôn keu Stakhis nyang ulôn gaséh.\n10Saleuem keu Apeles. Keuseutiaan jih keu Almaseh kana bukeuti. Meunan cit saleuem ulôn keu keuluwarga Aristobulus,\n11dan keu Herodion. Gobnyan saboh sukée bansa ngon ulôn. Meunan cit saleuem ulôn keusyedara-syedara saboh iman lam keuluwarga Narkisus.\n12Saleuem ulôn keu Trifena dan Trifosa nyang biet-biet brat that jimubuet keu Tuhan, dan keu Persis nyang ulôn gaséh. Gobnyan pi ka jimubuet brat that keu Tuhan.\n13Saleuem keu Rufus dan keu mak jih, nyang nibak ulôn lagée mak lôn keudroe. Rufus na kheueh ureuëng nyang geupiléh lé Tuhan nyang teupujoe.\n14Meunan cit peusampoe kheueh saleuem ulôn keu Asinkritus, Flegon, Hermes, Patrobas, Hermas, dan mandum syedara seuiman nyang meusajan-sajan ngon awaknyan.\n15Saleuem keu Filologus dan Yulia; keu Nereus dan syedara jih nyang inong; keu Olimpas dan keumandum ureuëng peucaya nyang na meusajan-sajan ngon awaknyan.\n16Meumumat-mat jaroe kheueh ngon peunoh meusra sibagoe syedara Kristen. Banmandum jeumaáh Almaseh jipeutrok saleuem awaknyan keu Syedara banmandum.\n17Syedara-syedara! Ulôn lakée ngon meuharab that: Até-até kheueh keue ureuëng nyang jipeucrebre jipeukaru ureuëng-ureuëng nyang meuiman ubak Tuhan. Hainyan hana sisuai ngon peue nyang ka teupeurunoe nibak gata. Peujiôh kheueh ureuëng-ureuëng nyang lagée nyan.\n18Sabab ureuëng-ureuëng nyang peubuet lagée nyan kon jimubuet keu Almaseh Tuhan tanyoe, nyang sibeuna jih keu jipeupuih até awaknyan keudroe. Ngon cara jibujuk dan tutoe haba nyang maméh, awaknyan jipeungét ureuëng-ureuëng nyang hana jiteupeu sapeue.\n19Banmandum ureuëng ka jiteupeue bahwa gatanyoe seutia ubak peungajaran keuhai Haba Gét nyang teuka nibak Allah. Dan ulôn galak that ateueh hainyan keuhai gata. Ulôn meuharab mangat gata bijaksana ateueh hai-hai nyang jroh, dan bangai keuhai-hai nyang jeuhet.\n20Po teu Allah nyang bri seujahteura keumanusia, dan ngon sigra geukeubah Iblih dimiyueb keukuasaan gata dan teupeuhanco jih nyan. Seumoga Gata banmandum geubri beureukat lé Isa Almaseh Tuhan tanyoe!\n21Timotius, rakan ulôn, jipeutrok saleuem gobnyan keugata. Meunan cit ngon Lukius, Yason dan Sosipater, nyang saboh sukée bansa ngon ulôn.\n22Nyang tuléh suratnyoe na kheueh ulôn, Tertius. Ulôn peusampoe saleuem lam syedara keugata.\n23Gayus geukirém saleuem keugata. Ulôn meunumpang dirumoh jihnyan dan jeumaáh kamoe jiseumayang nibak teumpat nyan. Erastus, ulée nyang mat péng banda nyan, jikirém saleuem gobnyan keugata. Meunan cit ngon syedara tanyoe Kwartus.\n24[Seumoga Tuhan geutanyoe Isa Almaseh geubri beureukat ubak Gata. Amin.]\n25Teupujoe kheueh Allah! Gobnyan na kuasa geupeukong iman Gata sisuai ngon Haba Gét nibak Po teu Allah nyang ulôn peusampoe keuhai Isa Almaseh. Ulôn peusampoe habanyan sisuai ngon peue nyang geupeugah lé Allah; na kheueh keuhai reuncana Allah nyang ka meuabat-abat treb jih hana jiteupeue lé manusia.\n26Teuma bak saátnyoe, ateueh peurintah Po teu Allah nyang abadi, reuncana nyan ka geupeugah dan teupeusampoe keumandum bansa rot tulésan dumna nabi-nabi, mangat awaknyan banmandum meuiman dan taát ubak Po teu Allah.\n27Gobnyan kheueh Allah nyang tunggai, Gobnyan biet-biet bijaksana. Seumoga Gobnyan teuseuôn manyang siumu masa rot Isa Almaseh! Amin.\nDownload Audio MP3 (Roma 16):


Keujadian - Aceh Bible - Old Testament / The Book of Genesis, Chapter 6\nWatée manusia ka meutamah le dan ka meutabu bansigom donya, dan aneuëk-aneuëk inong ka na teupeulahé,\n2 makhluk-makhluk ilahi geukalon bahwa aneuëk-aneuëk dara nyan lagak-lagak. Laju jimeukawen ngon dara-dara nyang awaknyan galak.\n3 Teuma meufeureuman kheueh TUHAN "Ulôn hana Lôn bri manusia udeb siumu masa; awaknyan makhluk fana, nyang harôh maté. Phon saát nyoe umu awaknyan hana leubeh nibak 120 thon."\n4 Bak jamén nyan, dan meunan cit óh ka lheueh nyan, na ureuëng-ureuëng rayeuk badan lagée gogasi ateueh rhueng bumoe. Awaknyan keuturonan aneuëk-aneuëk dara manusia nyang meukawen ngon makhluk-makhluk ilahi. Ureuëng-ureuëng rayeuk badan lagée gogasi nyan na kheueh pahlawan-pahlawan rayeuk dan ureuëng-ureuëng nyang paleng meusyeuhu bak watée jameuen purbakala.\n5 TUHAN geukalon padub na jeuhet-jeuhet jih ureuëng-ureuëng nyang na ateueh rhueng bumoe nyoe; nyang jipike lé pikeran awaknyan mandum na kheueh nyang jeuhet-jeuhet.\n6 Gobnyan pih ka teulah sabab ka geukeubah awaknyan ateueh rhueng bumoe. Gobnyan that-that keucewa,\n7 sampoe geupeugah lagée nyoe, "Teuma Ulôn peupalo manusia nyang ka Ulôn cebta nyan, dan mandum cicém-cicém meunan cit beulatang nyang laén, sabab Ulôn teulah that ka Ulôn cebta awaknyan."\n8 Teuma Nabi Nuh galak that bak até TUHAN.\n9 Nyoe kheueh riwayat Nabi Nuh. Gobnyan na aneuëk lhée droe dan ban lhée nyan aneuëk agam, geuboh nan jih maséng-maséng Sem, Yafet dan Ham. Nabi Nuh hana geupeubuet salah, dan gobnyan kheueh sidroe ureuëng nyang jroh nibak jamén nyan. Gobnyan udeb saleh dan krab that ngon Po teu Allah.\n11 Teuma meunyoe nyang laén banmandum jeuhet nibak mata po teu Allah, dan buet-buet nyang keujam dipat mantong na.\n12 Allah geukalon donya nyan dan nyang geukalon na kheueh buet nyang jeuhet mantong, sabab mandum manusia jeuhet udeb jih.\n13 Dan meufeureuman kheueh Po teu Allah ubak Nabi Nuh, "Ulôn ka lheueh Lôn cok keuputosan banmandum makhluk Lôn peubinasa. Ulôn teuma Lôn peuranab awaknyan meusajan ngon bumoe, sabab bumoe ka peunoh ngon buet nyang keujam nyang jipeubuet lé awaknyan.\n14 Peugét kheueh saboh kapai kayée keu gata nyang kong ngon teuga; lam kapai nyan gata peugét meukama-kama, gata lapek laju ngon ter bah kheueh nyang na didalam meunan cit dibagian luwa.\n15 Kapai nyan harôh 133 metée panyang jih dan 22 metée luwah jih, 13 metée manyang jih.\n16 Dan kapai nyan harôh gata boh bubong, dan rayeuk leung bubong ngon bintéh 44 sentimetée. Kapai nyan gata peugét lhée boh tingkat, bak binéh jih gata peugét saboh pintoe.\n17 Ulôn teuma Lôn peutron ié raya keu Lôn peubinasa peue mantong makhluk nyang na udeb ateueh bumoe. Peue mantong nyang na ateueh bumoe teuma maté,\n18 teuma meunyoe ngon gata Ulôn keuneuk peuna peujanjian. Tamong kheueh lam kapai nyan meusajan-sajan ngon peurumoh gata, dan aneuëk gata meunan cit ngon peurumoh-peurumoh awaknyan.\n19 Peutamong kheueh lam kapai nyan saboh agam dan saboh inong nibak tieb-tieb jeunéh cicém dan beulatang nyang laén, mangat awaknyan hana rhot ubak binasa.\n21 Meunan cit gata ba meubagoe rupa peunajoh keu gata dan keu beulatang nyang gata ba nyan."\n22 Nabi Nuh laju geupeubuet peue-peue nyang ka geupeurintah lé Allah ubak gobnyan.


Selasa, 31/12/2019 - 10:24 WIB\nACEHTREND.COM,Banda Aceh- Na lhe boh peukara di miyup nyang mantong jeut keu peukara rakyat, nyang sampoe akhe thon 2019 gohlom seuleuso. Nyang keuphon nakeuh peukara gah lhe kilo nyang jareung na seureuta yum jih meuhai. Hai keudua, pupok subsidi nyang hansep keu mandum ureung meugo. Hai keulhe nakeuh hana ruweung untuk mita keurija.\n“Na pemimpin lage tan. Tapeugah tan, tapi na,” kheun Abdullah (59) ureung Aceh Timu, Hameh (26/12/2019). Ureung agam sidroe nyan lage hi ka putoh asa bak geupeugah haba.\n“Na lon baca koran. Geupeugah geuneuk bloe kapai ngon moto mewah keu peujabat. Bhah nyan hana lon jampu. Kareuna hana muphom di ulon peukateun awak nyan. Tapi di miyup nyoe, bhah kamoe nyang ubit-ubit hana meujan seuleuso,” kheun Abdullah, sira geupalet bakong asoe.\nAbdullah keucewa keu panghule di Aceh. Seubagoe ureung nyang ka tuha dan tinggai sidroe, peukara gah lhe kilo sep jra bak geujak mita. “Nyang keuphon yum galak-galak awak meukat. Keudua, miseu na peng hase tapublo pineung ruk, ka hana gah bak keude,” kheun Abdullah.\nAbdullah lage bak hi ka brat that menderita. Lam babah gobnyan hana le diteubit doa nyang got keu panghule nanggroe di Aceh. “Mandum awak nyan tan jeulah. Keu rakyat sapu tan dipike.”\nPeukara gah lhe kilo, bukonkeuh keluhan Abdullah sidroe. Tapi rap mandum ureung Aceh subra bhah nyan. Jamilah (45) sidroe bino di Aceh Jeumpa, geupeugah bak aceHTrend, hana wate nyang hana gabuk asai habeh gah. “Kayem that di gah meutuwah nyan habeh wate beungoh uroe. Lage kadiseutel keudroe jih. Nyang jeut keupeukara, yum hana meuteunte lheuh nyan hana barang. Kadang troh limong kilomete tajak rawon lam beungoh buta, tan barang,” kheun Jamilah.\nJamilah nakeuh sidroe dari padum droe warga Aceh nyang tem peugah haba peukara gah lhe kilo nyang hansep barang.\n“Wate taingat keu gah lhe kilo, sang-sang geutanyoe hudep lam rimba. Hana tatupat peugah. Tip thon meuno, tapi hana meujan seuleuso. Sang awak dinah seureuta pemimpin, kabeh mate mandum. Nyan han leupah diuroh,” kheun Ratna (35) ureung inong dua boh aneuk asai Aceh Rayeuk.\nLaen lom haba nyang dipeugah uleh Pikar (40). Ureung meugo asai Aceh Utara nyan, dipeugah saban thon pupok subsidi hansep barang. Peng Aceh yang meukuyan-kuyan, lage hanjeut dibi keu rakyat.\n“Han tatuoh peugah le hai Pak Wartawan. Kamoe meublang, alah na irigasi awai ata geupeugot le Pak Ibrahim Hasan. Meuhan cit tan sapu na. Pupok subsidi, adak tameuklok, hana barang. Sabe dipeugah hana sep barang. Nyang meupalo lom, solusi laen pih hana dibie.\nLam padim uroe nyang ka u likot, Juanda Djamal, Keutuha Fraksi Peureute Aceh di DPRK Aceh Besar nyan cit yang dilapor uleh ureung meugo di Suka Makmur. Pupok subsidi hana di keude. Seureuta padim boh pinto ie irigasi punoh broh.\nLam bhah lapangan keurija, rame aneuk muda lulusan sarjana, nyang tamat SMA, SMP dan SD, rame-rame beuot sa-oh u Malaya. Di nanggroe hana ditupu peubut.\n“Wate tasimak, seupot lheuh. Hana deuh sapu. Hana tatupu pubut,” kheun Fadli, lam padip buleun u likot. Rakan muda nyang ban meunikah nyan teungoh diuroh dokumen keuneuk jak u Malaya.\n“Wate tapeubandeng peng, memang hana jioh beda. Tapi sideh [Malaya] na but. Asai beungoh tatuho jak. Wate troh buleuen na gaji. Sep tapajoh dan na sisa lon kirem u gampong,” kheun Fadli.\nDipeugah uleh Fadli, rame rakan jih di Malaya. Macam but dipubut di sideh. Mulai tukang koh ok, sampoe keurija bak kilang [pabrek].\n“Bak geutanyoe nyang hanjeut keundo peugah MoU nyoe MoU jeh, tapi hana nyang jeulah investor. Wate tabileung awak Aceh di Malaya, sang sep keu tapeudong saboh kabupaten teuk,” kheun jih sira ditarek rukok puteh.\nBan mandum ureung nyang ditem peugah haba nyan, diharap keu pemimpin di Aceh untuk seumike keu peukara rakyat di miyup. Peng otsus nyang meukuyan-kuyan dibie keu Aceh uleh Pomerintah Pusat, beujeut dirasa uleh rakyat.\n“Meunyo moto dinas, kapai dan laen-laen jeut dibloe ngon peng nyan. Pakon hanjeut teuma peng arwah ureung Aceh nyan dipakek untuk tamah pupok subsidi, tamah kuota gah lhe kilo, atawa buka teumpat keurija keu ureung gampong?” Kheun Fikar.\nAPBD Aceh Peringkat 5 Nasional, Kemiskinan Aceh “Juara” 6 di Indonesia\nAPBD Aceh Peringkat 5 Nasional, Kemiskinan Aceh "Juara" 6 di Indonesia


Éseulam - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\n(Geupupinah nibak Islam)\nIseulam (Bahsa Arab: الإسلام, al-ʾIslām) nakeuh saboh agama nyang na di dônya. Kitab suci agama Iseulam nakeuh Al-Qur'an.\nIslam di dônya.\nAgama nyoë neuba lé baginda rasulullah, Muhammad SAW. Geupeutrôn agama Iseulam lé Allah di Meukah meusigo ngön geuutôh Nabi Muhammad SAW jeuët keu rasul ban sigom dônya. Bak watèë nyan keuadaan ureuëng-ureuëng jahiliyah di Meukah mantöng seumah-seumah patông. Lam Iseulam geuatô meumacam bagoë, na hukôm, seujarah, kisah, haba peutakôt, haba peuseunang, ngon le lom peue la'en.\n1 Ne narit\n2 Drah Eseulam\n3 Rukon Eseulam\n5 Eu cit\nNarit Islam teucok nibak bahsa Arab: الإسلام (tashréf nibak: bahsa Arab: أسلم يسلم إسلاما) nyang hareutoejih tapatéh ngon tapubuët ban dum surôh Allah ngon Rasul, tapeujeu'ôh teugah Allah ngon rasul.\nAgama nyan ibarat tapeusapat peuët macam bagoë:\nBeu na ban peuët nyankeuh barô sidroë-droë ureuëng geupeunan Islam.\nMeuucap duwa kalimat syahadat.\nPeudöng seumayang limöng watèë siuroë simalam\nPuasa bak buleuën Ramadhan.\nÉk Haji bagi ureuëng nyang ka mampu.\nPeureulèë tatupeuë cit, lam dônya Iseulam na mumacam bagoë Madeuhab:\nNyang geumeukeusud deungön Sunni nakeuh ureuëng-ureuëng Iseulam nyang geumumat bak röt Ahlussunah Wal-jama'ah, ureuëng nyang seutot nabi Muhammad saw. ngön Sahabat göpnyan. Nyang rôh lam madeuhab Sunni nakeuh peuët boh sagay, nyakni:\nBan peuët boh madeuhab nyan dalam bhaih 'èleumèë fiqah. Seudang lam bah 'èleumèë tauhid, meuchuhu duwa droe ulama:\nAbul Hasan Al 'Asyariy\nAbul Mansur Al Maturidi\nÔn Teumanyöng Bhah Islam\nWikimedia Commons na mèdia nyang na meupawôt ngön: Islam\nGeurumpök nibak "https:https://www.duhocchina.com/wiki/index.php?lang=ace&q=Éseulam&oldid=136203"\n🔥 Top keywords: Ôn KeueÔn KeuëSurat Al-BaqarahIrakKADZIranFacebookXWikipèdiaBQMENVMaliHCOLWSFRIYAsiaBeunantu:AsoëJTPPeurancihChadBasa InggréhGSiprus\nIseulam (Bahsa Arab: الإسلام, al-ʾIslām) nakeuh saboh agama nyang na di dônya. Kitab suci agama Iseulam nakeuh Al-Qur\_'an.\nTerakhir diubah pada 29 Buleuen Sikureueng 2021, pukul 23.19\nÔn nyoe seuneulheueh geupeusaneut bak 29 Buleuen Sikureueng 2021, poh 23.19.


Nan binomial - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nNan binomial nakeuh nan nyang geubôh keu meukheuluk udép meunurôt cara 'èleumèe Biologi. Meunurôt cara nyoe, nan meukheuluk udép geupeunan ngon dua boh narit lam basa Latèn. Narit keuphôn keu tanda genus salang narit keudua keu tanda jeunèh spèsies.\nCarl Linnaeus (1707-1778), ureueng nyang puphôn peunan meukheuluk udép ngön nan binomial.\nGeurumpök nibak "https:https://www.duhoctrungquoc.vn/wiki/index.php?lang=ace&q=Nan_binomial&oldid=109318"\nTerakhir diubah pada 29 Buleuen Duwa Blaih 2018, pukul 08.24\nNan binomial nakeuh nan nyang geubôh keu meukheuluk udép meunurôt cara \_'èleumèe Biologi. Meunurôt cara nyoe, nan meukheuluk udép geupeunan ngon dua boh narit lam basa Latèn. Narit keuphôn keu tanda genus salang narit keudua keu tanda jeunèh spèsies.\nÔn nyoe seuneulheueh geupeusaneut bak 29 Buleuen Duwa Blaih 2018, poh 08.24.


Ceuramah Maulod di Amerika, Teungku Aula: Jaga Aqidah Beupah - NASAJA BERITA\nCeuramah Maulod di Amerika, Teungku Aula: Jaga Aqidah Beupah\nNasaja Berita – Amerika Serikat, Nibak khanduri mulod baroe di Amerika nyang ta selenggarakan le ureung tanyoe Aceh. Seulaen khanduri, teunte jih na ta meudike kitab barzanji keu beurkat dan taharap syufa'at bak nabi. Lheuh nyan baro na ceuramah. Keu mau'izah bagi nyang hadir. Cok peulajaran nibak momen ta peringati uroe lahee nabi mulia Muhammad SAw. Acara ta peugot kalinyoe bak seumijid awak Pakistan. Seubab golom na seumijid droeteuh awak Aceh sideh.\nNyang jeut keu penceramah nakeuh sidroe aneuk Aceh Rayek, Teungku Aula Andika, nyang jinoe teungoh cok S2 di Amerika Serikat. Watee di nanggroe Aceh awai, Teungku Aula na geujak beut bak salah saboh dayah cabang Ruhul Fata, Seulimum. Jadi bah pih geujak keunoe u Amerika, insya Allah, aqidah teujaga, han meubalek.\nPhon troh, mandum nyang hadir jak seumbahyang Leuho bak seumijid. Lheuh seumbahyang, baro lheuh nyan meukhanduri deungon kuwah sie kameng. Lheuh pajoh, beudoh, jak meudike. Baca kitab mulod Barzanji.\nSinoe neu klik eubaca berita Kuwah Sie Kameng bak Mulod Nabi di Amerika\nLeubeh kureung na meu dua jeum bak meudike, baro geubedohlah Teungku Aula Andika. Geu sampaikan ceuramah mulod. Geuceurita tarekh Nabi, mangat tingat teuh, dan ta tu’oh kiban udep Nabi jameun. Lheuh nyan geupeugah bahwa peunteng that tatanom aqidah Islam tanyo bangsa Aceh lam jiwa aneuk geutanyoe. Pu lom geutanyoe sinoe udep lam nanggroe kaphee. Bk sampe ji teume meubalek aqidah. Dan hakikat silaturrahmi, ta sambong syedara, seubab deungon nyan tanyoe kuat lam seugaa hal. Meunan ka meuato lam syariat islam.\nLheuh Teungku Aula Andika ceuramah deungon seumangat dan cukop lagak. Ne top ngon do’a. Su cukop meualon meualon, cukop meurdu bak geu baca doa. Rh’am bulee teuh bak ta peu amin.\nLheh acara langsong geu jak Bang David bak Abu, “Uroe nyoe Teungku Aula bah lon puwoe u rumoh lon. Singoh lon jak intat, bek hek that droneuh Abu.” Nyan haba bang David. Bak Abu kira sang na rencana geukeuneuk jok dara baro Amerika sidroe keu Teungku Aula. “Ka jadeh meuramah Teungku Aula kali nyoe. Ka suah pinah KK ngon KTP u Amerika sang lage Abu. Hahaha” Kheun Bang David yang manteng meutaloe wareh ngen Teungku Aula sira geukhem.\n0 Response to "Ceuramah Maulod di Amerika, Teungku Aula: Jaga Aqidah Beupah"


Kisah Rasui-Rasui - Book Narration: Holy Bible - New Testament / Acts-15 Christ, not circumcision\nNa meupadub droe ureuëng nyang teuka nibak Yudea jijak u Antiokhia dan jipeurunoe ureuëng-ureuëng meuiman di Antiokhia nyan bahwa meunyoe awaknyan hana meusunat lagée nyang teutuléh lam kitab huköm Nabi Musa, awaknyan hana hase teupeuseulamat.\n2 Paulus dan Barnabas geubantah habéh peundapat ureuëng-ureuëng nyan. Akhé jih teucok keuputosan mangat Paulus dan Barnabas meunan cit ngon na meupadub droe ureuëng laén di Antiokhia jeuet geujak u Yerusalem keu geujak peugah keuhai nyan ngon rasui-rasui dan peumimpén-peumimpén disinan.\n3 Jeumaáh di Antiokhia ji intat awaknyan sampoe uluwa banda, óh lheueh nyan awaknyan laju geujak meulalu Finisia dan Samaria. Disinan awaknyan laju geupeugah pakriban ureuëng-ureuëng nyang bukon Yahudi ka jiseurah droe bak Po teu Allah. Watée jideungoe haba nyan lumpah that galak até ureuëng-ureuëng nyang na disinan.\n4 Watée awaknyan ka trok u Yerusalem, awaknyan jisambot ngon gét that lé jeumaáh, dan lé rasui-rasui meunan cit lé peumimpén-peumimpén. Laju awaknyan geucalitra bak ureuëng-ureuëng nyan keuhai mandum nyang ka geupeubuet lé Allah meulalu awaknyan.\n5 Teuma na meupadub droe nibak golongan Farisi nyang ka meuiman, jidong laju jipeugah, "Ureuëng-ureuëng bansa laén nyang ka meuiman nyan museuti meusunat dan teupeuwajéb jipeubuet huköm Nabi Musa."\n6 Laju rasui-rasui dan bubena peumimpén meurok pakat guna keu geupeugah keuhai nyan.\n7 Treb that-that awaknyan meutuka pikeran. Akhé jih Petrus geudong dan geupeugah, "Syedara-syedara! Gata keudroe tateupeue bahwa na meupadub watée nyang ka lheueh Allah ka geupiléh ulôn lamkawan gata keu lôn jak peusampoe Haba Gét nyan ubak ureuëng-ureuëng nyang kon Yahudi, mangat awaknyan pih jideungoe dan jimeuiman.\n8 Dan Allah geuteupeue até manusia ka geutunyok bahwa Gobnyan geuteurimong awaknyan; gobnyan geutunyok hai nyan ngon cara geubri Roh Allah keu awaknyan saban lagée nyang ka geubri keu geutanyoe.\n9 Allah hana geubeda-beda geutanyoe ngon awaknyan. Gobnyan geupeu suci até awaknyan, sabab awaknyan meuiman.\n10 Ngon lagée nyan, peue sabab gatanyoe keuneuk talawan Allah dan jinoe ngon gata bri saboh keuwajéban brat ubak murit-murit nyoe, padahai indatu geutanyoe dan tanyoe keudroe pih hana hase tapeubuet nyan?\n11 Dilikot nibak nyan, geutanyoe ta meuiman dan tanyoe geupeu seulamat sabab geunaséh Tuhan Isa; meunan cit ngon awaknyan."\n12 Dan nibak watée nyan seungab kheueh mandum ureuëng nyang meugumpôi disinan. Óh lheueh nyan awaknyan jideungoe Barnabas dan Paulus banmandum keuajaéban dan hai-hai nyang luwabiasa nyang ka geupeubuet lé Allah rot awaknyan lamkawan bansa laén nyang bukon ureuëng Yahudi.\n13 Óh ka lheueh seuleusoe awaknyan jipeugah haba, Yakobus jipeugah, "Syedara-syedara! Cuba tadeungoe ulôn.\n14 Simon banmantong geupeugah pakriban Allah yoh awai phon geutunyok peuratian Geuh ateueh ureuëng-ureuëng nyang bukon Yahudi, ngon meukeusut geupiléh nibak awaknyan ureuëng-ureuëng laén nyang teuma jeuet keu umat Gobnyan.\n15 Nyan paih that lagée nyang ka lheueh geupeugah lé Nabi-nabi. Sabab na teutuléh lagée nyoe,\n16 'Óh ka lheueh nyan teuka lom,' kheun Tuhan, 'Ulôn teuma Lôn peudong lom rumoh Nabi Daud nyang ka reuloh, dan Ulôn peugét nyang reuloh-reuloh, laju Ulôn peudong lom teuma;\n17 mangat mandum ureuëng nyang mantong tinggai nyan jimita Tuhan, beusajan ngon bansa laén nyang bukon Yahudi nyang ka Ulôn hôi jeuet keu milék Ulôn.' Meunan kheueh feureuman Tuhan,\n18 nyang ka geubri tée hainyan yoh awai ilée."\n19 "Ngon nyan, meunurot peundapat ulôn," kheun Yakobus, "Geutanyoe hán jeuet tapeupayah ureuëng nyang bukon Yahudi nyan nyang ka jiseurah droe ubak Po teu Allah.\n20 Teuma geutanyoe museuti tatuléh surat keu awaknyan dan tanaseuhat awaknyan mangat awaknyan bék jimakheun peunajoh nyang najih nyang ka jipeuseumah keu beurala, atawa teupajoh sie beulatang nyang maté teuceukiek, atawa pajoh darah. Meunan cit mangat awaknyan jipeujiôh droe nibak buet meumukah.\n21 Sabab huköm Nabi Musa yoh ilée kon ka teubeuet tieb-tieb uroe Sabat di rumoh-rumoh iébadat, dan teupeugah bak tieb-tieb banda." 22 Rasui-rasui dan peumimpén-peumimpén, meusajan-sajan ngon mandum anggota jeumaáh nyan jicok keuputosan keu jipiléh meu padub droe nibak awaknyan keu teu utus u Antiokhia meusajan-sajan ngon Paulus dan Barnabas. Teuma awaknyan laju jipiléh Silas dan Yudas nyang teuhôi cit ngon nan Barsabas. Mandua droe awaknyoe na kheueh ureuëng-ureuëng nyang meusyeuhu nibak ureuëng-ureuëng meuiman di Yerusalem.\n23 Meusigoe ngon utosan nyan awaknyan geukirém teuma sipucok surat nyang su jih lagée nyoe, "Keu syedara-syedara mandum nyang meuasai nibak bansa laén nyang bukon bansa Yahudi, nyang na tinggai di Antiokhia, Siria dan Kilikia. Saleuem nibak kamoe, rasui-rasui dan peumimpén-peumimpén, na kheueh syedara-syedara gata.\n24 Kamoe na meudeungoe na meupadub droe lamkawan kamoe nyang ka jijak ubak gata jipeukaru dan jipeubingong gata ngon ajaran-ajaran nyang jiba lé awaknyan. Padahai kamoe hana meuyue jipeubuet nyang lagée nyan bagoe.\n25 Nyang kheueh sabab jih kamoe ka mupakat dan mandum situju keu kamoe piléh na meupadub droe dan kamoe utus awaknyan ubak gata. Awaknyan teuma jijak meusajan-sajan ngon Barnabas dan Paulus nyang kamoe gaséh.\n26 Mandua droe awaknyoe na kheueh ureuëng-ureuëng nyang ka jipeusabong nyawöng awaknyan keu Tuhan geutanyoe Isa. 27 Ngon lagée nyan, kamoe kirém Yudas dan Silas keu Syedara-syedara. Awaknyan keudroe nyang peugah ngon babah jih keuhai asoe surat nyang teutuléh nyoe.\n28 Roh Allah ka situju -- dan kamoe pih situju -- mangat gata bék jibri keuwajéban-keuwajéban nyang leubeh brat nibak keuwajéban-keuwajéban nyang peureulée nyoe mantong:\n29 bék gata makheun peunajoh nyang ka jibri keubeurala; bék gata pajoh darah, bék gata pajoh sie beulatang nyang maté teucikiek, dan peujiôh kheueh nibak buet-buet nyang meumukah. Meunyoe gata tapeujiôh droe nibak buet-buet nyang lagée nyan, gata ka gata peubuet nyang jroh. Óh noe mantong, seulamat!"\n30 Óh ka lheueh jilakée idhin, awak nyang teukirém nyan laju jijak u Antiokhia. Disinan awaknyan laju jihôi mandum anggota jeumaáh meugumpôi óh lheueh nyan barô kheueh jipeutrok surat nyan.\n31 Watée anggota-anggota jeumaáh jibaca surat nyan, awaknyan galak that-that ateueh asoe surat nyan nyang biet-biet teuhibor até awaknyan.\n32 Yudas dan Silas, nyang na kheueh nabi cit teuma, treb that jimeututoe ngon syedara-syedara nyang meuiman di Antiokhia nyan keu jibri seumangat dan keubeuranian keu awaknyan.\n33 Óh ka lheueh Yudas dan Silas tinggai disinan na padub na treb, ureuëng-ureuëng meuiman nyang na di Antiokhia laju jikirém woe lom dan jiyue bak awaknyan mangat jipeutrok saleuem ubak ureuëng-ureuëng nyang utus awaknyan.\n34 Teuma Silas jicok keuputosan keu teutab tinggai di Antiokhia.\n35 Meunan cit Paulus dan Barnabas tinggai cit na padub treb di Antiokhia. Disinan awaknyan geuseumeubeuet dan geupeurunoe feureuman Tuhan meusajan-sajan ngon ureuëng ramé nyang laén.\n36 Hana padub na treb teuma óh lheueh nyan Paulus geupeugah bak Barnabas, "Jak tajak lom teuma tasaweue syedara-syedara nyang ka jipeucaya ubak Isa lam banda-banda bak teumpat tanyoe ka lheueh tapeusampoe feureuman Tuhan; mangat tanyoe takalon pakriban keuadaan awaknyan."\n37 Barnabas keuneuk geuba Yahya Markus,\n38 teuma Paulus meurasa hana gét teuba Markus, nyang hana jitem mubuet meusajan-sajan ngon awaknyan dan jitinggai awaknyan di Pamfilia.\n39 Ngon sabab nyan Paulus dan Barnabas geumeudakwa brat akhé jih awaknyan pih meucre: Barnabas geucok Markus laju geumeulayeue ngon jih nyan u Siprus.\n40 Paulus geucok Silas laju geujak ngon jihnyan óh ka lheueh syedara-syedara nyang di Antiokhia geuseurah awaknyan ubak rakhmat Tuhan.\n41 Awaknyan pih laju jikeulileng Siria dan Kilikia; nibak teumpat nyan awaknyan laju geupeuteubai iman dumna jeumaáh.


Meunyoe na sidroe ureuëng agam jimeusituboh ngon ureuëng agam nyang laén, awaknyan ka jipeubuet buet nyang luwat dan hina, dan bandua ureuëng nyan harôh teuhuköm maté. Awaknyan maté sabab salah jih keudroe. Imeum-Imeum 20:13\nNibak lam syeuruga Allah geupeuleumah meureuka Gobnyan ateueh mandum desya dan buet nyang jeuhet nyang jipeubuet lé manusia, sabab nyang jeuhet nyan jipeuteun manusia keu jiteurimong ajaran nyang beutôi keuhai Allah. Peue nyang hase jiteupeue lé manusia keuhai Po teu Allah ka nyata lam até manusia, sabab Allah keudroe ka geupeugah nyan bak manusia. Yoh phon Allah geucebta donya nyoe, sifeuet-sifeuet Allah nyang hana deuh teukalon, na kheueh keuadaan Gobnyan sibagoe Allah dan kuasa Gobnyan nyang bakha, ka hase jiteupeue lé manusia nibak mandum nyang geucebta. Ngon lagée nyan manusia mubacut pih hana alasan keu jipeubeuna droe. Manusia jituri Allah, teuma lé manusia nyan hana jihoreumat Gobnyan sibagoe Allah dan hana teuma jilakée teurimong gaséh ubak Gobnyan. Seubalek jih manusia nyang jipike nyang hana-hana; até awaknyan ka jeuet keuseupôt. Awaknyan jianggab droe bijaksana, padahai awaknyan bangai. Bukon Allah nyang bakha nyang awaknyan seumah, teuma patong-patong nyang saban lagée makhlok nyang hase maté; na kheueh manusia, cicém, beulatang nyang meugaki peuet, dan beulatang nyang meulata. Le sababnyan Po teu Allah geupeubiyeu awaknyan jikuasa lé keuheundak até awaknyan keu jipeubuet nyang beujat, sampoe awaknyan jipeubuet hai-hai nyang kutoe ateueh sabe keudroe-droe jih. Allah nyang beutôi, awaknyan gantoe ngon nyang peuleusu. Bukon peuncebta teuma nyang jicebta nyan kheueh nyang jiseumah dan jilayani lé awaknyan. Padahai nyang cebta nyan kheueh nyang harôh jipujoe siumu masa! Amin. Sabab manusia jipeubuet nyang lagée nyan, teuma Allah laju geupeubiyeu awaknyan jiturot nafeusu droe jih nyang hina. Ureuëng-ureuëng inong awaknyan hana le nyang hawa keu ureuëng agam lagée nyang lazem jih nibak manusia, teuma jigalak ubak sabe keudroe-droe jih nyang ureuëng inong. Meunan cit deungon ureuëng agam; awaknyan hana le seucara beutôi jipeuna hubongan ngon ureuëng inong, teuma jigalak ngon nafeusu beureuhi ateueh ureuëng agam. Ureuëng agam jipeuna buet nyang keubiet that-that malée ateueh seusabe ureuëng agam, sampoe awaknyan jiteurimong meunalah nyang patot ngon buet jih nyang jeuhet nyan. Ngon sabab manusia meurasa hana peureulée jituri Po teu Allah, teuma Allah geupeubiyeu mantong pikeran awaknyan jeuet keurusak, akhé jih awaknyan jipeubuet hai-hai nyang hana jeuet awaknyan peubuet. Roma 1:18-28\nNgon sabab nyan suet kheueh laju manusia awai ngon pola udeb nyang ka treb nyang teungoh jireulôh lé keuheundak-keuheundak jih nyang sisat nyan. Bah kheueh até dan pikeran gata teupeubarô banmandum. Bah kheueh gata udeb sibagoe manusia barô nyang teucebta meunurot pola Allah; na kheueh ngon tabiát nyang beutôi, teupat dan suci. Efesus 4:22-24


Minggu 12 Agustus 2018 14:35 WIB\nMercinews.com – Banda Aceh, sayang leupah na teuh di aneuk nanggroe. Bak jak kalon PKA u banda lam sithon si gö. Ukuran nah, adak hana pat eh seumijid luwah. Nyang u Banda beu jadeh, nyang PKA beu meuteumee jak kalon.\nNyan neukalön, kiban ramee ureung teungeut bak seumijid raya nyang meugah leupah na nyan. That ramee ureung teungeut bak rauh, jalan tajak tueng ie seumayang. Lam tanoh nyan, bek neu kira tingkat dua atawa bak hotel.\nKiban neu kalön perjuangan. Teuman ha lagee haba itu, nyan foto Apa Dolah cok bunoe suboh. Apa Dolah ka maseubok saree, trok bunoe imum ka geubaca do’a qunut (nyan bek jak peugah bid’ah keu baca qunut, ku cutit kulet pruet keuh, tan ka thee droe. Malem raya). Lheuh Apa Dola tueng ie seumayang, Apa Dolah kalön ka teu tiek-tiek aneuk nanggroe sinan. Boh tuha boh muda sama saja.\nBaca juga: Tampil Kocak, Anak-Anak Bireuen Raih Juara Pertama Lomba Cagoek PKA 7\nBak sang, hek that woe PKA, atawa sit ban troh dari pane-pane kadang. Kadang sit na, lam glee töh baro troh malam-malam. Jadi suboh pansan teungeut. Hai kiban han roh, lam komplek seumijid ta eh, han jaga i bang Suboh kön keubiet kupeugah matee teungeut. Han ta teujeut pugoe, takot ji beudöh ji trom, meulipat teuh. Seu-seumayang droe teuh tan jadeh.\nJadi, nyan hinan memang mangat that eh. Hana leupi, han sijuek teuh. Tinggai peuduk taih keu bantai, jacket meunyoe na, ija krong keu ta limbot, takot-takot na jamok batat ijak kap. Ka abeh peukara, meutimphan teungeut kira ju.\nBaca juga: Aceh Besar Raih Juara Pertama di PKA 7, Ajang Lomba Peudame Ureung\nSeip bereh, keu hotel sit ka pre, manoe hana bayeu le. Meuteume foto bak seumijid raya, meureumpök kalön jama’ah haji beurangkat siat, aplod bak instagram atawa pehbuk. Kop bereh leumah bak ngön. Nyang bak PKA sit hana pu peugah le. Sit ka nyan tujuan utama.\nNyan ban Apa Dolah brie info keu rakan-rakan sinaroe sipat dua pat teuk nyang galak meubaca lam basa Aceh. Bek nyang na caröng peugah haba tok. Baca ka meu ak ek. Dan nyoe lam tulesan hana beutoi that sit. Nyang peunteng beu meuhoe dan beu meupoe lagee haba calon bupati pijay baroesa. Teuman hana meunang, ji koh can le Abuwa, lumboi dua.\nPesawat Dimonim Air Ditemukan! 8 Orang Tewas, 1 Selamat


Tauhid - Wikipèdia bahsa Acèh, ènsiklopèdia bibeuëh\nTawhid bak lafay nakeuh salah saböh lafai nyang geunguy keu meurunoe bhaih 'eleumèe è'tikeuëd. Hareutoe tawhid bak lugat nakeuh peusidröe, asai narit/tutò bahsa Arab: توحيد (ci neukalon bak tashréf bahsa Arab: وحد) meukeusudjih taè'tikeuët Allah nyan sidröe, hana ramè. Sidröe bak zat, bak sifeuët, bak beuët.\nTauhid na keuh salah saböh syarat sah 'amai sidröe-sidröe manusia, meunyöe hana tauhid 'amalan hana geuteurimong lé Allah Ta'ala. Na lam saböh narit lam bahsa Arab, "bahsa Arab: لا تصح العبادة إلا بمعرفة المعبود". Nyang Makna jih, "hana sah ibadat meunyoë hana ta turi zat nyang ta seumah". Na nyang peugah nyan hadih Nabi, na cit peuneugah nyan kheuên ulama.\nLam Èleuêmè Tauhid geu peunyata padum-padum boh peukara, antara la'én:\nI'tikeuët teuntang ilahiyat (ketuhanan), lagè Sifeuët dua plòh bak Allah.\nI'tikeuët teuntang Nubuwat, peukara nyang na bak Rasul Allah saböh lafai nyang asai jih nibak bahra Arab (bahsa Arab: الله) areuti jih nan keu zat nyang wajéb wujud bak akay geu tanyoë. Kalimat nyoë asai jih nibak ilah (bahsa Arab: إله), geu tamah aléh lam (bahsa Arab: ال) seugohlom jih öh leuëh geu pinah hamzah, seuhingga jeuêt Allah (bahsa Arab: الله).\nI'tikeuët keu peukara-peukara gha'éb lagè uroë Qiyamat, syeureuga, neuraka atawa la'én-la'én.\nUlama-ulama nyang meusyuehu lam masalah Tauhid:\nSyeikh Abu Hasan 'Ali al-Asy'ari (lahé di Bashrah tôn 260 Hijriah. Meuninggai thôn 324 di Bashrah).\nSyeikh Abu Mansur Al-Maturidi (lahé gopnyan thôn 333 H, bak saböh gampông nan jih Maturidi, Samarqand di Asia Teungoh). Duwa droë ulama nyoë rôh lam kawan nyang meu È'tikeuët Ahlussunah Wal-jama'ah atawa geupeunan Sunniy.\nGeurumpök nibak "https://ace.wikipedia.org/w/index.php?title=Tauhid&oldid=127670"\nÔn nyoe seuneulheueh geupeusaneut bak 18 Buleuen Peuet 2021, poh 01.58.


Katolik - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nAgama Katolik, salah saboh agama nyang na di donya, agama nyöe meu beudoh/maju bak nanggroe Eropa/barat, na chit maju bak nanggroe-nanggroe la'én lagèe nanggroe-nanggroe di Asia. Katolik Roma nakeuh salah saboh nyang jithèe lé donya. Disinan na nanggroe geupeunan Vatikan, nanggroe nyang ubeuet teutapi rayek that peungarohjih.\nWikimedia Commons na mèdia nyang na meupawôt ngön: Catholicism\nGeurumpök nibak "https:https://www.duhoctrungquoc.vn/wiki/index.php?lang=ace&q=Katolik&oldid=108161"\nAgama Katolik, salah saboh agama nyang na di donya, agama nyöe meu beudoh/maju bak nanggroe Eropa/barat, na chit maju bak nanggroe-nanggroe la\_'én lagèe nanggroe-nanggroe di Asia. Katolik Roma nakeuh salah saboh nyang jithèe lé donya. Disinan na nanggroe geupeunan Vatikan, nanggroe nyang ubeuet teutapi rayek that peungarohjih.


Geupeugah teuma lé Laban, "Seumoga TUHAN geukawai geutanyoe simantong tanyoe udeb jiôh lagée nyoe bagoe." Nyang kheueh sabab jih teumpat nyan geuboh nan nyang laén Mizpa. Keujadian 31:49\nNyoe kheueh aneuëk nyang ulôn lakée ubak TUHAN uroe jéh. Doa ulôn ka geupeutrok lé Gobnyan, dan lé sabab nyan aneuëk nyoe ulôn seurah jeuet keuhak milék TUHAN siumu udeb jih." Óh lheuehnyan awaknyan laju geuseumayang ubak TUHAN. 1 Samuel 1:27, 28\nBahpi ulôn rhot lam barieh nyang seupôt, teuma diulôn hana lôn takot keubahya, sabab Droeneueh nyang jeuet keungon ulôn. Droeneueh neulindong ulôn lagée ureuëng meurabe jijaga bubiri jih deungon tungkat dan gada. Zabur 23:4\nBahpi ayah ngon ma geutinggai ulôn, teuma Allah teutab neupeulara ulôn. Zabur 27:10\nGobnyan geupeupuléh ureuëng nyang ka patah até, dan geubalot bubena luka-luka awaknyan. Zabur 147:3\nIé nyang le hana hase jipeulon cinta, dan ié raya hana hase jipeuhanyöt atranyan teuma. Meunyoe sidroe-droe ureuëng geubri banmandum hareuta gobnyan keu geubloe cinta, pasti peunghinaan nyang geuteumé teuma. Syedara-syedara agam ureuëng inong Seulaweut Agong 8:7\nGata hana teuma Ulôn tinggai sidroe sibagoe aneuëk yatem ngon meuntui. Ulôn teuma kuriwang bak gata. Yahya 14:18\nBanmandum deurita nyang tarasa bak watée nyoe, meunurot peundapat ulôn, hana hase tapeusa mubacut pih ngon keumuliaan nyang teuma geupeugah ubak geutanyoe. Roma 8:18\nGobnyan geupeukong baten kamoe bak tieb-tieb kamoe meuteumé susah, mangat jeuet ngon teunaga nyang kamoe teurimong nibak Po teu Allah nyan, kamoe jeuet kamoe peukong baten banmandum ureuëng nyang lam apoh apah. 2 Korintus 1:4\nTeuma lé sabab Almaseh, banmandum nyang yoh ilée ulôn anggab sibagoe nyang jibri laba nibak ulôn, jinoenyoe keubiet ka jeuet keusipeu-peu nyang lumpah that rugoe. Kon mantong hai-hai nyang teupeugah nyan, teuma peue-peue mantong nyang lôn anggab hai-hai nyang rugoe mubara. Nyang na nibak ulôn watée nyoe na kheueh nyang paleng meuyuem; na kheueh lôn turi Isa Almaseh, Tuhan ulôn. Sabab Almaseh, banmandum nyan ka ulôn böih banmandum. Ulôn anggab banmandum nyan lagée bloih mantong, mangat ulôn hase meuteumé Almaseh, Filipi 3:7,8\nSyedara-syedara, kamoe meuharab mangat gata teupeu nyang sibeuna jih keuhai ureuëng-ureuëng nyang ka meuninggai donya; mangat gata hana seudeh até lagée ureuëng-ureuëng nyang hana peungharapan. 1 Tesalonika 4:13\nGata peureulée that beusaba, mangat gata hase tapeubuet keuheundak Allah dan deungon lagée nyan tateurimong peue nyang ka geupeu janji. Ibrani 10:36\nNyan sibagoe teu ujoe gata peu kheueh gata biet-biet meuiman ubak Tuhan atawa hana. Méuh nyang hase rusak pi, teu ujoe ngon apui. Deungon lagée nyan, iman gata na kheueh leubeh muyuem nibak méuh nyan, nyang kheueh sabab teu-ujoe cit mangat meutamah kông. Deungon lagée nyan gata teuma teupujoe dan jihoreumat meunan cit teupeumanyang bak watée uroe Isa Almaseh geuteuka lom teuma. 1 Petrus 1:7


jual pacek ayam\nHewan Peliharaan » Hewan Lainnya Aceh Barat Daya Kab.\ngitar akustik electrik\nAlat-alat Musik » Gitar & Bass Aceh Barat Daya Kab.\nmurai batu betina ekor putih muda hutan\nHewan Peliharaan » Burung Aceh Barat Daya Kab.\nKategori "Hobi & Olahraga" Aceh Barat Daya Kab.\nMobil Aceh Barat Daya Kab. ,\tMotor Aceh Barat Daya Kab. ,\tProperti Aceh Barat Daya Kab. ,\tKeperluan Pribadi Aceh Barat Daya Kab. ,\tElektronik & Gadget Aceh Barat Daya Kab. ,\tHobi & Olahraga Aceh Barat Daya Kab.,\tRumah Tangga Aceh Barat Daya Kab. ,\tPerlengkapan Bayi & Anak Aceh Barat Daya Kab. ,\tKantor & Industri Aceh Barat Daya Kab. ,\tJasa & Lowongan Kerja Aceh Barat Daya Kab.\nKategori "Hobi & Olahraga" Aceh Barat Daya Kab.:\nAlat-alat Musik Aceh Barat Daya Kab. ,\tOlahraga Aceh Barat Daya Kab. ,\tSepeda & Aksesoris Aceh Barat Daya Kab. ,\tHandicrafts Aceh Barat Daya Kab. ,\tBarang Antik Aceh Barat Daya Kab. ,\tBuku & Majalah Aceh Barat Daya Kab. ,\tKoleksi Aceh Barat Daya Kab. ,\tMainan Hobi Aceh Barat Daya Kab. ,\tMusik & Film Aceh Barat Daya Kab. ,\tHewan Peliharaan Aceh Barat Daya Kab.


Matius - Aceh Bible - New Testament / Matthew-15 The Tradition of the Elders\nNa saboh kawan ureuëng Farisi dan na teuma meupadub droe gurée-gurée agama teuka nibak Yerusalem geujak ubak Isa. Awaknyan geutanyong ubak Gobnyan,\n2 "Pakon murit-murit Droeneueh geu-iengkeue keu adat istiadat indatu geutanyoe? Watée keuneuk makheun, awaknyan hana geu rhah jaroe leubeh dilée lagée peuratoran nyang ka na!"\n3 Geujaweueb lé Isa, "Dan gata nyoe bandum pakon teutab ta-iengkeue peurintah Allah, nyang peunteng nibak gata taseutôt adat-istiadat indatu gata?\n4 Sabab Po teu Allah meufeureuman, 'Horeumat kheueh ubak ayah ngon ma gata,' dan 'Barang gasoe nyang teunak ayah ngon ma jih, ureuëng nyan harôh teuhuköm maté.'\n5 Teuma gata tapeurunoe gob lagée nyoe: Meunyoe ureuëng jipeugah keu ureuëng syiek, 'Peue nyang seuharôh jih teujok keu ayah ngon ma, atra nyan ka ulôn peuseumah ubak Po teu Allah,'\n6 teuma ureuëng nyang lagée nyan hana wajéb lé jihoreumat keu ureuëng syiek jih. Teuma, lé sabab adat istiadat indatu gata, gata ta-anggab angén pôt peue-peue nyang geupeugah lé Po teu Allah.\n7 Gata ureuëng munafék! Paih that peue nyang ka lheueh geupeugah lé Nabi Yesaya keuhai gata,\n8 'Meunoe kheueh feureuman Allah: Ureuëng-ureuëng nyan teuma jiseumah Ulôn ngon tutoe haba, teuma até awaknyan jiôh that nibak Ulôn.\n9 Sia-sia mantong awaknyan jiseumah Ulôn, sabab peuratoran manusia nyang awaknyan peurunoe siulah-ulah nyan kheueh peuratoran Ulôn.' "\n10 Óh lheueh nyan Isa laju geutawök bubena na ureuëng dan geupeugah ubak awaknyan, "Deungoe kheueh nyoe jeuet gata muphom!\n11 Nyang jitamong lam babah ureuëng, nyan hana jeuet keu najih; teuma nyang teubiet lam babah ureuëng nyan, nyang kheueh nyang teupeugah najih."\n12 Laju murit-murit Isa geuteuka dan geupeugah ubak Gobnyan, "Peu kheueh Bapak teupeu bahwa ureuëng-ureuëng Farisi nyan tupéh até jih watée jideungoe Bapak peugah lagée nyan?"\n13 Geujaweueb lé Isa, "Tieb-tieb peunula nyang hana geupula lé Bapak Ulôn di syeuruga teuma geutarek bak ubo jih.\n14 Bék neupakoe keu ureuëng-ureuëng Farisi nyan. Awaknyan peumimpén-peumimpén buta; dan meunyoe ureuëng buta jipimpén ureuëng buta, ban dua awaknyan teuma reubah lam paret."\n15 Geupeugah lé Petrus, "Neutulông peugah miseue nyan ubak kamoe, Pak!"\n16 Geujaweueb lé Isa ubak awaknyan, "Peu kheueh gata gohlom cit muphom?\n17 Peu kheueh hana gata teupeu, bahwa nyang jitamong lam babah laju jitron lam pruet, dan óh lheueh nyan jiteubiet lom teuma?\n18 Teuma nyang teubiet lam babah, meu-asai nibak até; dan nyan kheueh nyang teupeujeuet manusia rhot bak najih.\n19 Sabab nibak lam até jiteuka pikeran-pikeran jeuhet, nyang rhot keu musabab manusia jeuet keu tukang seumupoh maté, meumukah, jipeubuet cabui, ceumeucue, jeuet keusaksi duseuta dan tukang ba peusuna!\n20 Hai-hai nyang lagée nyan kheueh nyang rhot ureuëng jeuet keu najih, dan kon lé sabab jipajoh bu ngon jaroe nyang hana teu rhah."\n21 Óh lheueh nyan Isa laju geutinggai teumpat nyan dan geujak laju u daerah nyang rab ngon banda Tirus dan Sidon.\n22 Na sidroe ureuëng inong Kanaan nibak daerah nyan, jijak murumpok ngon Isa sira jitawök-tawök, "Aneuëk Daud, neugaséh kheueh keu ulôn! Aneuëk inong ulôn ka jitamong roh jeuhet. Udeb jih parah lagoe na."\n23 Isa mubacut pih hana geujaweueb keu ureuëng inong nyan. Teuma lé murit-murit Isa geujak ubak Gobnyan sira geulakée, "Pak, neuyue wéeh keudeh ureuëng inong nyan. Jih nyan kiroh mantong dilikot geutanyoe!"\n24 Geujaweueb lé Isa, "Ulôn geu-utus keu bansa Israel, khusos jih keu awaknyan nyang sisat."\n25 Ureuëng inong nyan laju jipeurab dan jisujut laju dikeue Isa sira jipeugah lagée nyoe, "Neutulông kheueh ulôn, Teungku."\n26 Geujaweueb lé Isa, "Hana gét teucok peunajoh aneuëk manyak laju teutiek keu asée."\n27 "Beutôi, Teungku," jaweueb ureuëng inong nyan, "Seudangkan asée pih jipajoh séueh-séueh peunajoh nyang rhot nibak meuja teungku po jih."\n28 Laju Isa geupeugah bak ureuëng nyan, "Mak, raya lumpah na iman droeneueh! Bah kheueh jeuet peue nyang gata lakée!" Watée nyan cit teuma aneuëk ureuëng inong nyan puléh.\n29 Isa laju geutinggai teumpat nyan, dan geujak laju seutôt rot panté Danau Galilea. Óh lheueh nyan laju geuteungoh ubak saboh bukét dan laju geuduek nibak teumpat nyan.\n30 Jai lagoe na ureuëng nyang teuka ubak Gobnyan sira jiba ureuëng nyang keunong peunyakét capiek, nyang buta, nyang lapée, nyang kalu, dan ramé lom ureuëng laén nyang sakét. Awaknyan laju jikeubah ureuëng-ureuëng nyang sakét nyan dikeue Isa, dan lé Isa laju geupeu puléh bandum ureuëng nyang sakét nyan.\n31 Ureuëng ramé nyang dong disinan hireuen lagoe na, watée awaknyan jikalon ureuëng kalu ka jeuet jipeugah haba, ureuëng capiek puléh, ureuëng lapée ka jeuet jijak, dan di ureuëng buta ka deuh jimeungieng. Teuma awaknyan laju jipujoe-pujoe Allah bansa Israel.\n32 Óh lheueh nyan Isa laju geutawök bandum murit Gobnyan sira geupeugah, "Ulôn weueh lumpah na keu ureuëng ramé nyoe. Ka lhée uroe treb jih awaknyan meusajan-sajan ngon Ulôn, dan bak watée nyoe nibak awaknyan ka hana le peunajoh. Ulôn hana Lôn bri awaknyan jiwoe deungon pruet shoh, eunteuk awaknyan pansan bak rot ueh raya."\n33 Laju lé murit-murit Isa geutanyong bak Gobnyan, "Dipat ta teumé peunajoh nibak daerah nyang seungue lom aséng keu ureuëng nyang dub nyoe ramé?"\n34 "Na padub boh ruti nibak gata?" geutanyong lé Isa bak awaknyan. "Na tujoh boh," jaweueb awaknyan, "dan eungkot ubit na teuma meupadub boh."\n35 Teuma lé Isa laju geuyueduek ureuëng ramé nyan di ateueh tanoh.\n36 Laju Gobnyan geucok ban tujoh boh ruti meunan cit ngon eungkot nyan, óh lheueh nyan geu-ucab syukoe ubak Po teu Allah. Óh lheueh nyan Gobnyan laju geupriek-priek ruti nyan meunan cit deungon eungkot nyan ngon jaroe Gobnyan, laju atra nyan geubri ubak murit-murit Geuh. Dan lé murit-murit Gobnyan laju geubagi-bagi atra nyan ubak ureuëng ramé nyan.\n37 Bandum awaknyan jimakheun sampoe mandum troe. Óh lheueh nyan murit-murit Isa laju geupeusapat bandum peunajoh nyang leubeh awaknyan pajoh. Bandum nyan na tujoh boh raga peunoh.\n38 Jeumeulah ureuëng agam mantong nyang makheun peunajoh nyan na peuet ribée droe, gohlom teu-itong ureuëng inong ngon aneuëk manyak.\n39 Óh lheueh nyan Isa laju geuyue woe bandum ureuëng ramé nyan. Gobnyan keudroe geu-ék lam saboh peurahô geujak laju u daerah Magadan.


Seunaleuëk:SampulAlbum - Wikipèdia bahsa Acèh, ènsiklopèdia bibeuëh\nGamba nyoe geucok nibak ôn keue seunalén album jangeun atawa nyang la'én, nyang hak keunarang gamba nyoe geumat lé produser atawa ureueng karang album nyoe. Seuneungui gamba ôn keue ngön resolusi ubeut nyoe geuyakin\nkeu geuhareutoe seunalén album\nkeu geupeutamöng lam Wikipèdia bahsa Acèh, nyang geupeuseudiya lé Wikimèdia Foundation di Amirika Carékat,\nsép keu geungui biyasa di miyub Undang-Undang hak keunarang Amirika Carékat. Seuneungui gamba nyoe bak Wikipèdia la'én kadang jeut meulangga hak keunarang. Neu-eu Penggunaan media non-bebas bak Wikipèdia bahsa Indônèsia keu hareutoe nyang leubèh trang.\nKeu ureueng peutamöng beureukaih: neutamah dalèh seuneungui biyasa keu tiep-tiep nyang neungui, lagèe nyang ka meutuléh bak Penggunaan media non-bebas bak Wikipèdia bahsa Indônèsia, nè beureukaih ngön hareutoe hak keunarang.\nKawan nyang geutamah: Gamba ôn keue album\nGeurumpök nibak "https://ace.wikipedia.org/w/index.php?title=Seunaleuëk:SampulAlbum&oldid=81995"\nPola ngui biyasa\nÔn nyoe seuneulheueh geupeusaneut bak 30 Buleuen Duwa Blaih 2013, poh 15.29.


LHEUH RUH'IEP JUMOH GOP, LAKEE MEU'AH. MUDAH THAT BUET PEULISI LAGOE - NASAJA BERITA\nHome › Aceh › Aceh timu\nLHEUH RUH'IEP JUMOH GOP, LAKEE MEU'AH. MUDAH THAT BUET PEULISI LAGOE\nNasaja Berita — Aceh Timu, Hanjeut keubuet le model-model lagee nyoe. Ancoe ka poh jumoh gop, lheuh nyan a lakee meu'ah. Bayeu, jok peng beu le. Han meumada ngön peu ubat mantöng. Sit jatah tueng bila meunyoe nyan model.\nDari nam droe ji droep, lhee droe ka geu peulheuh, kajeut woe u rumoh. Dan nyan ka lheuh ji konfirmasi bak Kapolres pak AKBP Ian Rizkian.\n"Ka beutoi, jadi lhee droe ureung nyan hana salah. Kamoe salah drop. Ka ta intat u rumoh maseng-maseng." Kheun pak Kapolres nyan.\nMan lhee droe nyan ureung Aceh Timu, gampong Meunasah Asan, Kecamatan Madat. Bang Faisal, Bang Syahrul ngön Bang Bahagia.\nSinoe neu baca bhah ji poh bang bahagia. Lheuh anco ji poh, rupajih ka kön.\nMeunurot Bang Razali ureung gampong Bang Bahagia, "kamoe meulake biaya meuubat. Pu lom bang Bahagia, sit reumök geu ji poh. Beukah muka geuh."\nPak Kapolres peugah akan geutanggong biaya meuubat ureung nyan man lhee. Dan geu lakee meu'ah. Geu harap pihak keluarga ureung nyan man lhee (Bang Syahrul, Bang Faisal, dan Bang Bahagia) geu tem peu meu'ah awak peulisi.\nPu teuman ka meumada meunan-meunan? Galak-galak awak gata ju. Meu nanggroe gata, indonesia. Gop mandum hinoe lam nanggroe nyoe sit hana ka niet ureung kadang.\nApa Raban baca berita nyoe bak beritakini. Bah pih ken lakoe, ken Yah teuh, meutamah gr'am ta eu nyoe model berita. Lam pah nah ta teumeunak meu tujoh ge troh. Nasaja Berita nyang peu icaih geutanyoe ba ta baca.\n0 Response to "LHEUH RUH'IEP JUMOH GOP, LAKEE MEU'AH. MUDAH THAT BUET PEULISI LAGOE"


Efesus 4 (ACEH)\n1Nyang kheueh sabab jih ulôn !!-- sidroe ureuëng huköman, nyang jihuköm sabab lôn layani Tuhan !!-- lôn lakée ngon meuharab that bak gata: udeb kheueh sisuai ngon keududuekan gata lagée ureuëng nyang ka geutawök lé Allah.\n2Bah kheueh gata sabe miyueb até, leumoh leumbot dan rayeuk saba. Tunyok kheueh geunaséh gata ngon cara tatulong sidroe ngon nyang laén.\n3Useuha kheueh beu biet-biet keu udeb lam damé mangat meusaboh nyang ka geucebta lé Roh Allah teutab teupeulara.\n4Teuma na saboh tuboh dan saboh Roh. Meunan cit gata teuhôi keu jeuet saboh harapan nyang sa.\n5Teuma na sidroe Tuhan, saboh iman, saboh pumanö,\n6dan sidroe Allah nyang jeuet keu Bapak banmandum manusia. Gobnyan kheueh Tuhan seumesta álam, nyang mubuet rot banmandum, dan meukuasa ateueh banmandum.\n7Geutanyoe maséng-maséng tateurimong meuneubri meunurot peue nyang geubri lé Almaseh.\n8Lam Alkitab na teutuléh lagée nyoe, "Watée Gobnyan geuék bak teumpat nyang manyang, jai that geuba ureuëng keunong teun; dan Gobnyan geubri peue-peue mantong keumanusia."\n9Ngon lagée nyan, meunyoe geupeugah "Gobnyan geu ék" nyan makna jih phon-phon that Gobnyan ka geutreun trok ubak teumpat nyang paleng miyueb ateueh bumoe nyoe.\n10Dan Gobnyan nyang ka geutreun nyan, nyan kheueh teuma nyang ék jiôh leubeh manyang nibak banmandum langét, ngon lagée nyan bansaboh álam nyoe ka peunoh ngon Gobnyan nyang teuka.\n11Gobnyan kheueh nyang "bri raseki-raseki keu umat manusia"; na nyang geuangkat jeuet keu rasui, nyang laén jeuet keu nabi; nyang laén lom jeuet keu ureuëng nyang peusampoe Haba Gét nyan, dan nyang laén teuma geuangkat jeuet keu gurée-gurée dan jipeulara jeumaáh.\n12Nyoe geupeubuet mangat umat Allah geupeu leungkab sampoe peunoh mangat hase jilayani Tuhan dan jipeudong tuboh Almaseh.\n13Ngon lagée nyan tanyoe banmandum ka jeuet keusaboh lé iman nyang saban dan peungeurtian nyang saban keuhai Aneuëk Allah. Dan tanyoe jeuet keu ureuëng-ureuëng rayeuk nyang maken treb maken meutamah sampoereuna lagée Almaseh.\n14Ngon lagée nyan tanyoe hana lé jeuet lagée aneuëk miet nyang hana lom teutab peundirian jiba keudeuh keunoe lé mubagoe rupa peungajaran nibak ureuëng-ureuëng nyang jeuhet. Awaknyan jipeusisat gob ngon tipée daya jih.\n15Hán jeuet! Nyang sikeubiet jih tanyoe meuseuti tapeugah hai-hai nyang beutôi ngon até nyang peunoh gaséh sayang, ngon lagée nyan, lam hai-hai peumanoe tanyoe maken treb maken sampoereuna lagée Almaseh, nyang jeuet keu panghulée tanyoe.\n16Dimiyueb pimpénan Gobnyan, banmandum anggota tuboh nyan teususon rapat, dan saléng meukeumat lé atot-atot jih maséng-maséng. Dan meunyoe tieb-tieb anggota nyan jimubuet lagée nyang sibeuna jih, teuma bansaboh tuboh nyan jitimoh jeuet keu rayeuk dan teuga rot gaséh sayang.\n17Sabab nyan, deumi nan Tuhan, nyoe kheueh teuma ulôn peugah dan peuteugaih: bék lé kheueh udeb lagée ureuëng-ureuëng nyang gohlom jituri Allah, dan teupike nyang kon-kon.\n18Pikeran awaknyan ka teutôb. Awaknyan hana jituri keu udeb nyang geubri lé Allah, sabab awaknyan sagai-sagai hana iéleumé peungeutahuan mubacut pih keuhai Allah. Awaknyan lagée nyan, sabab batat ngon kreueh ulée.\n19Awaknyan ka hana lé peurasaan malée, ngon lagée nyan awaknyan laju jiseutôt hawa nafeusu, dan udeb cabui ban galak droe.\n20Teuma Isa Almaseh nyang gata turi kon lagée nyan!\n21Gata ka tadeungoe keuhai Gobnyan! Dan sibagoe murit-murit Gobnyan, keu gata pih ka teupurunoe keuhai sifeuet-sifeuet Allah nyang na nibak Gobnyan!\n22Ngon sabab nyan suet kheueh laju manusia awai ngon pola udeb nyang ka treb nyang teungoh jireulôh lé keuheundak-keuheundak jih nyang sisat nyan.\n23Bah kheueh até dan pikeran gata teupeubarô banmandum.\n24Bah kheueh gata udeb sibagoe manusia barô nyang teucebta meunurot pola Allah; na kheueh ngon tabiát nyang beutôi, teupat dan suci.\n25Sabab nyan Syedara-syedara banmandum, bék lé meusulet. Beujujoe kheueh gata sidroe ngon nyang laén, sabab tanyoe banmandum na kheueh saban-saban anggota tuboh Almaseh.\n26Meunyoe gata beungéh, bék sampoe lé beungéh gata nyan jipeujeuet gata rhot lam desya. Bék kheueh beungéh siuroe seupôt,\n27mangat Iblih hana jiteumé keuseumpatan.\n28Ureuëng nyang kalazem buet jih ceumeucue piôh kheueh laju nibak buet lagée nyan. Bah kheueh ureuëng nyan jimubuet mangat meuteumé atra hareukat nyang jujoe dan hase jitulông ureuëng-ureuëng nyang kureueng mampu.\n29Meunyoe gata meututoe, bék kheueh gata peuguna nariet nyang kutoe. Peuguna kheueh tutoe haba nyang sifeuet jih teubina dan beuteutulông ureuëng laén. Tutoe haba nyang lagée nyan teuma jipeuteuka nyang jroh keu ureuëng-ureuëng nyang deungoe.\n30Bék kheueh sampoe tapeuseudeh até Roh Allah. Keugata ka geuboh materai ngon Roh, jeuet keu milék Allah. Roh nyan cit teuma ka jeuet keujaminan bahwa Uroe Peubeubaih teuma teuka keu gata.\n31Peugadôh kheueh bubena peurasaan sakét até, dam dan beungéh. Bék lé gata klik-klik sira teumeunak. Bék na lé peurasaan banci atawa nyang saban lagée nyan.\n32Nyang sikeubiet jih, bah kheueh gata beugét até dan gaséh sayang sidroe ngon nyang laén, dan saléng peumeuáh lagée Allah pi geupeu amphon gata rot Almaseh.